title: Ernesti Hentunen

text: Syksyllä 1944 Hentunen perusti Radikaalisen Kansanpuolueen, jonka ohjelmassa vaadittiin ankaria tuomioita sotasyyllisille, yritysten sosialisointia, armahduksia sotilaskarkureille sekä muun muassa kansantuomioistuinten perustamista. Puolueen linja oli aluksi hyvin vasemmistolainen, mutta kun SKDL ei suostunut yhteistyöhön radikaalisen kansanpuolueen kanssa, puolue muuttui kommunisminvastaiseksi.


title: Ernesti Hentunen

text: Hentunen aloitti 1945 "Totuuden Torven" julkaisemisen uudelleen. Muita Hentusen julkaisemia lehtiä olivat "Kovaääninen", "Minä ulvon", "Aika", "Minä huudan" ja joululehti "Orjan joulukellot".


title: Ernesti Hentunen

text: Radikaalisen kansanpuolueen toiminta oli vilkkainta vuosina 1947–1948. Hentunen järjesti tällöin suuria puhetilaisuuksia Helsingin Rautatientorilla ja Messuhallissa. Maaliskuussa 1948 kommunistit keskeyttivät yhden tällaisen tilaisuuden, kun Hentunen oli puheessaan kritisoinut voimakkaasti juuri solmittua YYA-sopimusta. Hentunen joutui 1947 muutamaksi kuukaudeksi turvasäilöön ja vuonna 1949 presidentti Paasikiven aloitteesta nostetussa oikeusjutussa hänet tuomittiin sakkoihin "Totuuden Torvessa" julkaistuista Neuvostoliittoa arvostelevista artikkeleista.


title: Ernesti Hentunen

text: Suuresta kohusta huolimatta Radikaalisen kansanpuolueen menestys vaaleissa jäi vaatimattomaksi. Merkittävimmäksi vaalimenestykseksi jäi Hentusen itsensä valinta 1947 puolueen listoilta Helsingin kaupunginvaltuustoon, jonka jäsenenä toimi vuosina 1948–1950. Kommunisteja lukuun ottamatta muut puolueet eivät suhtautuneet Hentuseen vakavasti. Hentusen YYA-sopimuksen arvostelun yhteydessä käyttämä termi "Kekkoslovakia" jäi kuitenkin elämään. Hentunen oli Radikaalisen kansanpuolueen puheenjohtajana kuolemaansa saakka, ja puolue lopetti toimintansa hänen kuoltuaan. "Totuuden torvi" -lehteä julkaistiin pilalehtenä vielä Hentusen kuoleman jälkeenkin vuoteen 1958 saakka. Hentusen puoluetta ja "Totuuden Torvea" voi pitää edelläkävijänä 1960- ja 1970-lukujen Veikko Vennamon SMP:n ja Urpo Lahtisen "Hymy"-lehden edustamalle populismille, jotka menestyivät jo huomattavasti paremmin kuin edeltäjänsä.


title: Ernesti Hentunen

text: Riku Neuvosen mukaan Hentunen oli poliittinen seikkailija ja populisti, joka ei "varsinaisesti kannattanut mitään puoluekantaa vaan tuomitsi kaikki poliitikot".


title: Ernesti Hentunen

text: Hentunen oli naimisissa kahdesti: 1916–1925 filosofian maisteri Hilda Emilia Ekholmin (1875–1925) kanssa ja 1934–1951 Zinaida Nippertin kanssa. Jälkimmäisestä liitosta Hentusella oli tytär.


title: Kapitan Kosolapov

text: Kapitan Kosolapov on pieni jäänmurtaja, joka on suunniteltu avustamaan aluksia matalissa vesissä. Wärtsilän Helsingin telakalta valmistui vuonna 1976 kolmen laivan sarja, josta Kapitan Kosolapov oli keskimmäinen. Ensimmäisenä valmistui Kapitan M. Izmaylov ja viimeisenä Kapitan A. Radzhabov. Sarjan alukset on tarkoitettu satamien aukipitoon, hinauksiin ja pelastustehtäviin Mustallamerellä, Kaspianmerellä ja Vienanmerellä. Kapitan Kosolapov on murtanut jäitä Arkangelissa omistajanaan Northern Marine Shipping Company.


title: Kapitan Kosolapov

text: Murtajan jäissä liikkumista helpottaa ilmapuhallusjärjestelmä ja siltojen alittamiseksi aluksen savupiippu ja mastot on rakennettu alaskäännettäviksi. Pelastustehtäviä varten aluksessa on palosammutusvälineistö.


title: Kapitan Kosolapov

text: Jäänmurtajan kastoi laiturissa Wärtsilän telakkaryhmän johtaja Christian Landtman.


title: Kapitan Kosolapov

text: Pääkoneisto on rakennettu voimalaitosperiaatteen mukaisesti, joten laivassa ei ole erillisiä apukoneita, vaan vain pieni satamaaggregaatti. Neljä Wärtsilä 824 TS -dieselmoottoria valmisti Wärtsilän Vaasan tehdas. Kahdeksansylinteristen moottorien sylinterin halkaisija on 240 mm ja iskunpituus 310 mm. Moottorien yhteisteho on 4,0 megawattia ja ne pyörittävät neljää Strömberg-vaihtovirtageneraattoria 4 x 954 kW, 600 volttia, 50 hertsiä. Generaattorit on kytketty tyristori-tasasuuntimien kautta kahteen 1,268 MW:n sähkömoottoriin, jotka pyörittävät kahta perässä olevaa potkuria. Aluksen konehuone on miehittämätön ja koneiden kauko-ohjaus ja valvonta tapahtuvat komentosillalta.


title: Limited Edition Bonus EP

text: Limited Edition Bonus EP on Yhdysvaltalaisen Rapcore-yhtye P.O.D.:n toinen EP. Se julkaistiin 1999. Kuten EP:n nimestä voi päätellä, sen myytyjen painosten määrä oli rajoitettu.


title: Limited Edition Bonus EP

text: EP sisälsi yhden ennestään tutun P.O.D.:n kappaleen, joka oli re-masteroitu EP:tä varten sekä muutaman demon. EP on nykyään erittäin harvinainen, ja on lähes mahdotonta löytää se internetistä.


title: Fritz Strobl

text: Fritz Strobl (s. 24. elokuuta 1972 Lienz, Itävalta) on itävaltalainen uransa lopettanut alppihiihtäjä, joka laski uransa aikana ns. vauhtilajeja, syöksylaskua ja super-G:tä.


title: Fritz Strobl

text: Hän voitti olympiakultaa syöksyssä Salt Lake Cityssä 2002. Vuoden 2007 MM-kilpailuissa Strobl laski hopealle super-G:ssä ja oli voittamassa joukkuekilpailun MM-kultaa Itävallan joukkueessa.


title: Fritz Strobl

text: Maailmancupissa hän on voittanut yhdeksän kilpailua (seitsemän syöksylaskussa ja kaksi super-G:ssä). Strobl on pystynyt voittamaan kaksi kertaa legendaarisen Kitzbühelin syöksyn.


title: Fritz Strobl

text: Strobl lopetti uransa Lenzerheidessa käydyssä maailmancupin finaalin super-G -kilpailussa 15. maaliskuuta 2007.


title: Fritz Strobl

text: Ammatiltaan hän on poliisi.


title: Jaakko Heinimäki

text: Jaakko Juhani Albinus Heinimäki (s. 8. elokuuta 1965 Pori) on suomalainen Kirkko ja kaupunki-lehden päätoimittaja, kolumnisti ja pappi. Hän on kirjoittanut muun muassa pyhimyslegendoista, kuolemansynneistä sekä uskonnon ja huumorin suhteesta. Ennen vapaaksi kirjailijaksi ryhtymistään 2001 Heinimäki työskenteli tiedottajana Kirkkopalveluissa, pappina Helsingin tuomiokirkkoseurakunnassa ja toimittajana Kirkko ja kaupunki -lehdessä.


title: Jaakko Heinimäki

text: Heinimäen esikoisteos "Pieni mies jalustalla" ilmestyi vuonna 1994. "Outo hartauskirja" valittiin vuoden kristilliseksi kirjaksi 1997. "Seitsemän syntiä" oli Tieto-Finlandia-ehdokkaana ja voitti historian viimeisen Koskenkorva-palkinnon vuonna 1999.


title: Jaakko Heinimäki

text: Heinimäki on kirjoittanut käsikirjoituksen Aira Samulinin elämäntarinaan perustuvaan elokuvaan "Tango Kabaree" (2001) sekä Mikko Kuustosen elämäkerran "Q – lauluntekijän tarina" (2006). Hän on kirjoittanut myös uskonnon oppikirjoja lukioon ja peruskouluun. Hän on kirjoittanut kolumneja Kotilieteen, Metro-lehteen, Viini-lehteen ja ExpressBussiin.


title: Jaakko Heinimäki

text: Heinimäki toimi Eino Leinon Seuran puheenjohtajana 2003–2008. Vuodesta 2003 vuoteen 2009 hän on ollut Mukkulassa pidettävän Lahden kansainvälisen kirjailijakokouksen hallituksen varapuheenjohtaja. Suomen tietokirjailijat ry:n hallituksen jäsen hän on ollut vuodesta 2010.


title: Jaakko Heinimäki

text: Heinimäki oli "Uutisvuoto"-ohjelman toinen kapteeni helmikuussa 2007. Keväällä 2008 hän esiintyi Kata Kärkkäisen kanssa "Eilen tässä ja nyt" -ohjelmassa.


title: Jaakko Heinimäki

text: Jaakko Heinimäki oli yksi WSOY:n kirjallisuussäätiön palkinnon saajista vuonna 2009. Vuonna 2010 hänelle myönnettiin Luterilaisen kulttuurin säätiön tunnustuspalkinto ja vuonna 2011 Kirkon tiedonvälityspalkinto.


title: Jaakko Heinimäki

text: Heinimäki soittaa mandoliinia ja banjoa folk-yhtyeessä Petty Pilgrims. Yhtyeen ensilevy "Eedeniksi luultiin" (Turenki Records) ilmestyi vuonna 2015.


title: Königsbergin linna

text: Königsbergin linna () oli historiallinen linna Königsbergissä, Itä-Preussissa (nyk. Kaliningrad Venäjällä). Saksalainen ritarikunta rakensi sen vuonna 1255 Böömin kuningas Ottokar II:n toimeksiannosta ja se oli 700 vuoden ajan kaupungin keskeisimpiä maamerkkejä. Useimmat linnan osat oli rakennettu 1500-luvulla tai sitä myöhemmin tehdyissä laajennuksissa. 1900-luvun alussa linna toimi museona. Toisessa maailmansodassa linna vauroitui pahoin ja paloi lähes maan tasalle Ison-Britannian ilmavoimien pommituksessa elokuussa 1944 sekä kaupunkitaisteluissa puna-armeijan vallatessa Königsbergin huhtikuussa 1945.


title: Königsbergin linna

text: Linna tunnettiin alun perin preussilaisena linnoituksena nimeltä "Tuwangste". Se sijaitsi tärkeällä pysähtymispaikalla lähellä Pregolja-jokea ja kolmea preussilaista kylää, jotka tultiin myöhemmin tuntemaan nimellä Löbenicht, Sackheim ja Tragheim.


title: Königsbergin linna

text: Saksalainen ritarikunta valloitti alueen vuonna 1255 ja paikalle rakennettiin tilapäinen puinen linnoitus. Uuden kivisen linnoituksen rakennustyöt aloitettiin vuoteen 1257 mennessä, ja se toimi valmistuttuaan ritarikunnan suurmestarien ja myöhemmin Preussin hallitsijoiden asuinpaikkana.


title: Königsbergin linna

text: Myöhemmin linnoitus nimitettiin linnaksi, ja sitä laajennettiin ja vahvistettiin lukuisia kertoja 1500-1700-lukujen aikana. Linnaan rakennettiin ajan myötä muun muassa 13 tornia, vallihauta, sairaala ja nunnaluostari.


title: Königsbergin linna

text: Vuonna 1815 julkaistussa "Encyclopædia Britannicassa" viitataan "suurenmoiseen palatsiin, jossa on 83,5 metriä pitkä ja 18 metriä korkea sali, jota pylväät eivät kannattele, ja komea kirjasto. Linnan goottilainen torni on hyvin korkea (100 m) ja sen huipulle, josta on hyvät näköalat, vie 284 porrasta". Linna oli suuri ja sijaitsi lähes keskellä kaupunkia. Sen länsisiivessä oli kirkko, jossa Fredrik I kruunattiin Preussin kuninkaaksi vuonna 1701 ja Vilhelm I vuonna 1861. Kirkon yläpuolella sijaitsi kirjassakin kuvattu 83 metriä pitkä ja 18 metriä korkea Moskoviter-sali, joka oli myös yksi Saksan valtakunnan suurimmista.


title: Königsbergin linna

text: Linna toimi ennen toisen maailmansodan jälkipuoliskoa museona ja oli auki yleisölle päivittäin. Museossa oli muun muassa 240 000 Königsbergin valtionkirjaston kokoelmista peräisin olevaa näyttelyesinettä ja lukuisia taiteilija Lovis Corinthin maalauksia. Lokakuussa 1941 natsit varastivat Katariinan palatsista Meripihkahuoneen ja kuljettivat sen 27 laatikossa Königsbergin linnaan, jonne oli valmisteltu huone Meripihkahuoneen uudelleenrakentamista varten. Seuraavan vuoden huhtikuussa huone avattiin myös yleisölle, mutta vuoden 1943 lopussa, huoneen oltua vain hieman yli vuoden avoinna, liittoutuneiden joukot määräsivät sen purettavaksi. Vuonna 1926 linnanpihalla tehtiin Friedrich Lahrsin johdolla kaivauksia, jonne piilotettiin toisen maailmansodan aikana natsien varastamaa venäläistaidetta ja mahdollisesti myös Meripihkahuoneen palasia. Linnaan vietiin myös laaja maakunta-arkisto.


title: Königsbergin linna

text: Linna paloi vuonna 1944 Ison-Britannian ilmavoimien tekemän pommituksen seurauksena lähes maan tasalle. Paksut seinät kestivät kuitenkin sekä pommituksen, Neuvostoliiton tykistön että huhtikuun 1945 kaupunkisodan, jolloin linnasta jäivät edes rauniot jäljelle. Meripihkahuone kuitenkin katosi. Vuonna 1946 pahasti tuhoutunut Königsbergin kaupunki liitettiin Neuvostoliittoon ja nimettiin uudelleen Kaliningradiksi.


title: Königsbergin linna

text: Kaliningradista haluttiin rakentaa neuvostoliittolainen mallikaupunki, joten muistutuksia saksalaisesta menneisyydestä ei saanut jäädä. Lukuisista protesteista huolimatta Leonid Brežnev määräsikin vuonna 1968 linnan rauniot purettaviksi, jotta ne eivät muistuttaisi enää "Preussin militarismista". Lukuisista protesteista ja vastuksesta huolimatta linnan rauniot ympäristöineen tuhottiin kokonaan vuonna 1968. Königsbergin katedraalin rauniot ja siellä ollut filosofi Immanuel Kantin hauta kuitenkin säästettiin ja rakennettiin myöhemmin uudelleen.


title: Königsbergin linna

text: Nykyään linnan itäpuolella, entisen vallihaudan paikalla sijaitsee Neuvostojen talo, josta suunniteltiin 1960-luvulla kaupungin keskuhallintorakennusta. Rakennustyöt kuitenkin keskeytyivät 1980-luvulla, kun rakennus alkoi vajota ympäröivään maahan. Kuninkaanlinnan perustukset eivät kestäneet tällaista monin verroin suurempaa pistekuormaa ja jo rakentamisen aikana kiinteistö kallistui kieroon; harvat ovet menevät kiinni ja käytävät ovat täynnä halkeamia. Rakennuksen purkaminenkin on äärimmäisen vaikeaa, koska rakenne on ylimittaisesti raudoitettua betonia. Puhekielessä taloa kutsutaan nimellä ”Hirviö” ja tapausta "preussilaisten kostoksi". Rakennuksen ulkopuoli valmistui vuonna 2005, mutta sisäpuoli on yhä keskeneräinen.


title: Königsbergin linna

text: Kesäkuussa 2010 ilmoitettiin, että seuraavan vuoden maaliskuussa pidettäisiin kansalaisäänestys linnan rekonstruoinnista. Äänestys oli ollut tarkoitus pitää jo lokakuussa 2011, mutta se myöhästyi budjettiongelmien takia.


title: Königsbergin linna

text: Saksalainen lehti "Der Spiegel" on syyskuusta 2001 asti rahoittanut Kaliningradin taidehistoriamuseon suorittamia linnan kellarin kaivauksia. Kaivauksilta toivotaan löytyvän entisen museon vanhoja näyttelyesineitä ja mahdollisesti loput Meripihkahuoneesta. Tähän mennessä jo tuhansia näyttelyesineitä on löydetty. Kesäkuussa 2005 linnan länsipuolelta löytyi hopeinen rasia, jonka sisällä oli yksitoista mystisillä kuvioilla koristeltua esinettä. Esineiden joukossa oli amuletteja, mitaleja, joihin oli kaiverrettu merkintöjä hepreaksi, ja kullattu sinetti, jonka tarkoitus oli ilmeisesti suojata aaveilta. Löydöllä on arkeologien mukaan valtava tieteellinen arvo, sillä rasian sisältöineen uskotaan olevan peräisin 1500-luvulta, jolloin taikuuteen liittyviä esineitä oli kiellettyä omistaa.


title: Königsbergin linna

text: Tapaus aiheutti kuitenkin kohun arkeologien keskuudessa ja huhuttiin, että rasia oli kirottu. Rasian löytäneen ryhmän puheenjohtaja Anatoli Valujev viittasi huhuihin venäläisen "Regnum"-lehden haastattelussa toteamalla hymyillen, että ryhmän kuorma-auto kyllä hajosi löytöä seuranneena päivänä.


title: Königsbergin linna

text: Vuodesta 2006 vuoden 2007 joulukuuhun linnan kaakkoisosassa suoritettiin kaivauksia, joiden aikana löydettiin osa linnan maanalaisesta käytävästä ja rakenteilla olleen eteläsiiven kivijalka. Samalle paikalle perustettiin myös ulkoilmamuseo, joka on vuodesta 2009 ollut osa Kaliningradin taidehistoriamuseota.


title: Julia Mancuso

text: Julia Mancuso (s. 9. maaliskuuta 1984 Reno, Nevada) on entinen yhdysvaltalainen alppihiihtäjä.


title: Julia Mancuso

text: Mancuso voitti olympiakultaa suurpujottelussa Torinon olympialaisissa 2006. Vuotta aiemmin hän oli jo saavuttanut MM-kisoista pronssia sekä suurpujottelusta että supersuurpujottelusta. Åren MM-kisoissa 2007 hän sijoittui Anja Pärsonin jälkeen toiseksi superalppiyhdistetyssä. Vancouverin olympialaisissa 2010 Mancuso sijoittui hopealle syöksylaskussa sekä alppiyhdistetyssä. Garmisch-Partenkirchenin MM-kisoissa 2011 Mancuso sijoittui hopealle supersuurpujottelussa. Schladmingin MM-kilpailuissa 2013 hän saavutti pronssia supersuurpujottelussa.Sotšin olympialaisissa 2014 Mancuso saavutti pronssia superalppiyhdistetyssä.


title: Julia Mancuso

text: Maailmancupissa Mancuso on voittanut seitsemän osakilpailua, ollut viisitoista kertaa toinen ja neljätoista kertaa kolmas (6.12.2014 mennessä). Hän sijoittui kaudella 2006–2007 maailmancupin kokonaiskilpailussa kolmanneksi sekä syöksylaskun ja alppiyhdistetyn cup-pisteissä toiseksi. Kaudella 2010–2011 hän oli kolmas syöksylasku- ja supersuurpujottelucupissa, kausilla 2011–2012 ja 2012–2013 toinen supersuurpujottelucupissa. Hän lopetti uransa tammikuussa 2018 kärsittyään pitkään lonkkavaivoista.


title: Isabella d’Este

text: Isabella d’Este (18. toukokuuta 1474 – 13. helmikuuta 1539) oli Italian renessanssiajan vaikutusvaltaisimpia naishenkilöitä. Hän kuului Esten aatelis- ja hallitsijasukuun ja tuli tunnetuksi muun muassa taiteellisena mesenaattina.


title: Isabella d’Este

text: D’Esten isä oli Ferraran herttua Ercole. Hänen sisarensa oli Beatrice d’Este. Isabella oli syntyperänsä ja avioliittonsa kautta sukua useille sen ajan Italian hallitsijahenkilöille.


title: Isabella d’Este

text: D’Este meni 16-vuotiaana naimisiin Mantovan markiisi Francesco II Gonzagan kanssa. Tizian maalasi d’Estestä muotokuvan kahdesti ja Leonardo da Vinci yhden kerran.


title: Isabella d’Este

text: D’Este oli musikaalinen ja tuki muun muassa Rafaelia, Andrea Mantegnaa, Bartolomeo Tromboncinoa ja Marchetto Caraa.


title: Isabella d’Este

text: D’Este jäi leskeksi markiisin kuoltua maaliskuussa 1519. Hän nousi tämän jälkeen Mantovassa poliittiseksi voimahahmoksi ja kuoli Ferrarassa 1539.


title: Chris Vermeulen

text: Chris Vermeulen (s. 19. kesäkuuta 1982) on australialainen ratamoottoripyöräilijä. Hän teki kansainvälisen läpimurtonsa Superbiken MM-sarjassa, jossa hän sijoittui kaudella 2004 neljänneksi ja kaudella 2005 toiseksi. Vermeulen ajoi Superbike-sarjassa Hondalla, ja hän pääsi ajamaan kauden 2005 lopulla kaksi MotoGP-kisaa (Australiassa ja Turkissa) Camel Honda Pons -tallin pyörällä. Hän sijoittui molemmissa kilpailuissa 11:nneksi. Vermeulen oli ehtinyt uransa aikana leimautua Hondan mieheksi, joten olikin yllätys, kun Suzuki ilmoitti palkanneensa Vermeulenin kuljettajakseen kaudelle 2006. Vermeulen otti ensimmäisen MotoGP-paalupaikkansa kauden 2006 kolmannessa kilpailussa Turkissa märällä radalla. Toinen paalupaikka, ja ensimmäinen kuivalla kelillä, irtosi heinäkuussa Yhdysvaltain Laguna Secassa. Vermeulen johti Laguna Secan kisaa pitkään ja olisi luultavasti ajanut palkintokorokkeelle, mutta hän hiipui teknisen ongelman takia kuudenneksi. Kotikisassaan Phillip Islandilla Vermeulen otti MotoGP-uransa ensimmäisen palkintopallisijoituksen ajettuaan sadekelillä kakkoseksi. MM-sarjan loppupisteissä Vermeulen oli 11. kerättyään 98 pistettä. Kaudella 2007 Vermeulen jatkaa Suzukilla amerikkalaisen John Hopkinsin tallitoverina.


title: Totuuden Torvi

text: Totuuden Torvi oli suomalainen sensaatiouutisiin painottunut sanomalehti, joka ilmestyi vuosina 1928–1933, 1945–1946, 1947, 1948–1951 ja 1954–1958. Lehden perustaja oli omalaatuinen populistipoliitikko Ernesti Hentunen, joka toimi päätoimittajana kuolemaansa (1951) saakka. Vuodesta 1945 alkaen Totuuden Torvi oli hänen perustamansa Radikaalisen Kansanpuolueen äänenkannattaja. Lehteä myytiin irtonumeroina suoraan kadulla ja Hentunen itsekin myi sitä Helsingin keskustassa rautatieaseman luona.


title: Totuuden Torvi

text: Lehti julkaisi suorasukaisia kannanottoja vallanpitäjistä ja joutui sen vuoksi usein hankauksiin. 1933 Hentunen joutui poistumaan Suomesta ulkomaille välttääkseen eräästä lehden jutusta saamansa vankeustuomion ja lehden ilmestyminen keskeytyi 12 vuodeksi.


title: Totuuden Torvi

text: Vuonna 1945 lehti alkoi taas ilmestyä. Pian sen räväkkä uutisointi alkoi kohdistua etenkin kommunisteja, YYA-sopimusta ja Neuvostoliittoa vastaan. Hentunen sai 1949 sakkoja lehden Neuvostoliiton vastaisesta kirjoittelusta. Hentusen suorasukaista kohtelua saivat myös kansanedustajat. Kun hän kirjoitti lehdessään: "Puolet kansanedustajista on hulluja", asiaan vaadittiin oikaisua, ja seuraavassa numerossa Hentunen korjasi väitteen: "Puolet kansanedustajista ei ole hulluja".


title: Totuuden Torvi

text: Lehteä julkaisi vielä jonkin aikaa Hentusen kuoleman jälkeen hänen perikuntansa, mutta enemmänkin pilalehtenä.


title: Lauha Männistö

text: Lauha Unelma Männistö (10. tammikuuta 1934 Jalasjärvi – 20. toukokuuta 2017 Siilinjärvi) oli SKDL:n (1966–1990) ja Vasemmistoliiton (1990–1991) kansanedustaja Kuopion läänin vaalipiiristä. Männistö kuului SKDL:n liittohallitukseen ja hän oli puolueen puheenjohtaja. Hän oli myös Suomen naisten demokraattisen liiton varapuheenjohtaja.


title: Lauha Männistö

text: Siilinjärvellä asunut Männistö oli sairaanhoitaja ja koulutukseltaan humanististen tieteiden kandidaatti. Hän oli presidentin valitsijamies vaaleissa 1968, 1978 ja 1982.


title: Lauha Männistö

text: Männistö lukeutui .


title: Inertiaalikoordinaatisto

text: Inertiaalikoordinaatisto on koordinaatisto, jossa Newtonin ensimmäinen ja toinen laki pätevät. Toisin sanoen inertiaalikoordinaatistossa kappale on kiihtyvässä liikkeessä vain, jos siihen kohdistuu jokin nettovoima. Kaikki laajenemattoman avaruuden nollagravitaatiokaarevuuden kenttien ideaaliset inertiaalikoordinaatistot (Suppea suhteellisuusteoria) ovat keskenään ekvivalentteja ja voivat liikkua tasaisella nopeudella toistensa suhteen. (ks. Kaksosparadoksi). Yleisen suhteellisuusteorian testeissä varmistettujen tulosten mukaan oikeita inertiaalikoordinaatistoja ovat vain ns. vapaasti putoavat koordinaatistot.


title: Pauli Puhakka

text: Pauli Antero Puhakka (4. tammikuuta 1926 Ilomantsi – 17. joulukuuta 2011 Joensuu) oli Suomen kansan demokraattisen liiton kansanedustaja Pohjois-Karjalan vaalipiiristä. Eduskunnassa vuosina 1954–1983 istunut Puhakka kuului myös Suomen kommunistiseen puolueeseen. Osapuolijaon synnyttyä hän kuului puolueen taistolaiseen oppositioon. Metsätyömiehen ammattia vuoteen 1949 harjoittanut Puhakka ryhtyi myöhemmin kansandemokraattien toimitsijaksi. Hän kävi Sirola-opiston 1951.


title: Pauli Puhakka

text: Puhakka oli presidentin valitsijamies 1956, 1962, 1968 ja 1978. Hän oli myös Joensuun kaupunginvaltuuston jäsen, Suomen demokraattisen nuorisoliiton liittoneuvoston puheenjohtaja ja Kansainvälisen metsätyöläisten ammatillisten järjestöjen yhteistyökomitean puheenjohtaja. Luovuttuaan kansanedustajan tehtävistä Pauli Puhakka toimi Eläkeläiset ry:n Joensuun yhdistyksen puheenjohtajana sairastumiseensa asti.


title: Hot Fuss

text: Hot Fuss on yhdysvaltalaisen rockyhtye The Killersin debyyttialbumi, joka julkaistiin kesällä 2004. Albumi julkaistiin Britanniassa 7. kesäkuuta 2004 ja kotimaassaan Yhdysvalloissa 15. kesäkuuta.


title: Hot Fuss

text: "Hot Fuss" ylsi kolmessa maassa listaykköseksi, muun muassa Britannian albumilistalla. Kotimaassaan Yhdysvaltain Billboard 200 -listalla sen paras sijoitus oli seitsemäs. Joulukuuhun 2012 mennessä albumia on myyty maailmanlaajuisesti yli seitsemän miljoonaa kappaletta.


title: Hot Fuss

text: "Hot Fussilta" julkaistiin singlenä kappaleet ”Mr. Brightside”, ”Somebody Told Me”, ”All These Things That I’ve Done” ja ”Smile Like You Mean It”.


title: Hot Fuss

text: Jotkin painokset sisältävät myös kappaleen ”Glamorous Indie Rock & Roll” (4.14)


title: Hot Fuss

text:
Listasijoitusten lähteet:
Listasijoitusten lähde:


title: Amarildo

text: Amarildo Tavares da Silveira (s. 29. kesäkuuta 1939, Rio de Janeiro, Brasilia) , paremmin tunnettu nimellä Amarildo on entinen brasilialainen jalkapalloilija. Hän pelasi hyökkääjänä mm. Brasilian jalkapallomaajoukkueessa.


title: Amarildo

text: Amarildon ura kesti vuodesta 1957 vuoteen 1974, jolloin hän pelasi Brasiliassa ja Italiassa mm. AS Romassa ja AC Milanissa. Vuonna 1962 hän voitti jalkapallon maailmanmestaruuskilpailut Brasilian joukkueessa loukkaantuneen Pelén tilalla.


title: Eksosfääri

text: Eksosfääri on Maan ilmakehän ylin kerros. Eksosfäärin alkuraja on kiistanalainen, mutta yleensä sen määritellään alkavan 200–600 kilometrin korkeudesta. Virallisesti eksosfääri ei ole osa ilmakehää, vaan luetaan Maan lähiavaruudeksi. Eksosfääri koostuu pääosin vedystä ja heliumista, jotka ovat maailmankaikkeuden yleisimmät alkuaineet. Eksosfäärin yläkorkeutta ei ole määritelty virallisesti.


title: Impi Muroma

text: Impi Karoliina Muroma (12. joulukuuta 1925 Jyväskylän maalaiskunta – 17. toukokuuta 1999) oli kansanedustaja ja herätyssaarnaaja Urho Muroman miniä. Hän edusti Suomen Kristillistä Liittoa 1975–1987 Uudenmaan vaalipiiristä. Presidentin valitsijamies Muroma oli 1978. Hän toimi kristillisen liiton varapuheenjohtajana ja puolueen naisjärjestön puheenjohtajana sekä istui Espoon kaupunginvaltuustossa. Koulutukseltaan hän oli farmaseutti.


title: PageRank

text: PageRank on Google-hakukoneen käyttämä järjestelmä, jolla mitataan sivujen tärkeyttä niihin johtavien hyperlinkkien perusteella.


title: PageRank

text: PageRank toimii niin, että se laskee sivulle vieviä linkkejä. Jokainen sivulle johtava linkki on ikään kuin kannatusääni. Mitä enemmän linkkejä, sitä korkeammalle sivusto kohoaa PageRankissa. Kuitenkaan pelkällä linkkien määrällä ei ole merkitystä, vaan myös niiden laadulla. Tärkeiltä sivuilta tulevilla linkeillä on yleensä enemmän painoarvoa kuin vähemmän tärkeiden sivujen linkeillä.


title: PageRank

text: Oletetaan, että olisi pieni, neljän Web-sivun joukko: A, B, C ja D. PageRank jakaisi näille neljälle sivulle yhtä paljon "aloituspisteitä", eli jokaisella sivulla olisi 0,25 pistettä.


title: PageRank

text:
Jos sivut B, C, ja D johtavat vain A:han, tarkoittaisi se sitä, että sivut B, C ja D antaisivat A:lle 0,25 pistettä.
Mutta sitten, oletetaan että sivulla B on linkki sivulle C, ja sivulla D kaikkiin muihin kolmeen sivuun. Linkkien arvo jaetaan eri sivuille johtavien linkkien kesken. Eli, sivu B antaa 0,125 pistettä sivulle A, ja 0,125 sivulle C. Vain yksi kolmannes D:n PageRankistä lasketaan A:n PageRankiin (noin 0,081).


title: PageRank

text: Edellisessä laskutavassa on oletettu niin, että sivulla oleva sama URL-osoite lasketaan vain kerran.


title: PageRank

text: Maaliskuussa 2016 Google ilmoitti lopettavansa julkisen sivujen arvostuksen näytön Google Toolbar tuotteessaan. Tämän myötä Googlen PageRank data ei ole ollut enää nähtävissä julkisesti, vaikka Google edelleen käyttääkin algoritmia.


title: If Society

text: If Society on suomalainen indie-levy-yhtiö.


title: If Society

text: If Society on vuosien varrella julkaissut muun muassa seuraavien artistien albumeja: Hero Dishonest, Viola, Fun, Echo Is Your Love, Black Audio, Boys of Scandinavia, Rytmihäiriö, Valse Triste, Ninetynine ja Radiopuhelimet.


title: If Society

text: If Society perustettiin vuonna 1999 Mikko Heikkosen "Lo-Finn"- ja Tommi Forsströmin "Rooftops Are My Heaven Recordings" -levymerkkien yhteensulautumana.


title: Numeerinen etuliite

text: Numeeriset etuliitteet ovat pääasiassa kreikan-, osittain myös latinankielisistä lukusanoista johtuvia etuliitteitä, jotka esiintyvät useissa tieteellisissä termeissä.


title: Numeerinen etuliite

text: Numeerisia etuliitteitä käytetään muun muassa kemiallisten yhdisteiden systemaattisissa nimissä, joissa niillä ilmoitetaan, kuinka monta jonkin alkuaineen atomia tai jotakin atomiryhmää yhdisteen molekyylissä on. IUPAC-nimeämiskäytäntö pohjautuu pitkälti kreikkalaisten numeeristen etuliitteiden käyttöön.


title: Numeerinen etuliite

text: Numeeriset etuliitteet esiintyvät myös geometrian termeissä, joissa ne ilmoittavat monikulmion sivujen tai monitahokkaan sivutahkojen lukumäärän. Monissa kielissä esimerkiksi viisikulmiosta käytetään kreikkalaisperäistä termiä "pentagon" ja kuusikulmiosta "hexagon". Suomessa nämä termit on kuitenkin korvattu omakielisillä käännöslainoilla, mutta suomessakin etuliitteet esiintyvät monitahokkaiden nimissä kuten tetraedri, oktaedri, dodekaedri ja ikosaedri.


title: Numeerinen etuliite

text: Kreikan kielen lukusanoista johtuvat myös SI-järjestelmän kerrannaisyksiköiden etuliitteet "deka", "hehto" ja "kilo". Sen sijaan perusyksikön pienempiä osia tarkoittavat "desi", "sentti" ja "milli" johtuvat latinan lukusanoista.


title: Juice (yhtye)

text: Juice oli Juice Leskisen johtama suomalainen rock-yhtye. Yhtye perustettiin vuonna 1975 Coitus Intin hajoamisen jälkeen. Juice julkaisi kaksi albumia ja lopetti toimintansa vuonna 1977, jonka jälkeen Juice Leskinen perusti yhtyeen Juice Leskinen Slam.


title: Cascata delle Marmore

text: Cascata delle Marmore on roomalaisten tekemä vesiputous. Se on 165 metriä korkea, ja yksi Euroopan korkeimmista, sekä korkein ihmisen tekemä vesiputous koko maailmassa. Sen kolmesta osasta ylin on korkein, 83 metriä.


title: Cascata delle Marmore

text: Cascata delle Marmore sijaitsee 7,7 kilometriä Ternistä, Umbrian alueella Italiassa.


title: Cascata delle Marmore

text: Putoukseen tuleva vesi tulee Velinojoesta kuljettuaan Piedilucojärven kautta; loppu joesta virtaa vesivoimalan läpi. Putous laskee laaksoon yhdistyen Nerajokeen. Vettä ohjataan putouksen vain ajoittain ottaen huomioon sekä sähkön tuotannon että matkailun tarpeet .


title: Cascata delle Marmore

text: Suurin osa ajasta vesi johdetaan vesivoimalaan, jolloin putouksissa on vain pieni noro vettä. Piedilucojärveä käytetään patoaltaana. Galieton voimalaitos (rakennettu 1929) on arkkitehtuullisesti kiinnostava. Sen kapasiteetti on noin 530 MW. Kun vesi ohjataan putouksiin, kuuluu etukäteen varoitusääni, sitten sulkuportit avataan ja muutamassa minuutissa pieni noro on muuttunut täysikokoiseksi joeksi syöksyen kalliolta alas. Normaalisti putous on päällä keskiyön ja klo 13 välillä ja uudelleen 16-17. Putoksille on pääsymaksu.


title: Cascata delle Marmore

text: Putousten vieressä kulkee polku. Matkan varrella on tunneli, joka vie tähtitorniin putousten lähellä.


title: Cascata delle Marmore

text: Velino virtaa Rietin lähistöllä. Antiikin aikoihin joen ympärillä olleiden kosteikkojen uskottiin aiheuttavan sairauksia (luultavasti malariaa), joten poistaakseen uhan, vuonna 271 eaa. roomalainen konsuli Manlius Curius Dentatus määräsi rakennettavaksi kanaalin, jotta vesi Velinosta valuisi alas laaksoon luonnollista kalliomuodostelmaa pitkin Marmoren lähellä ja laskisi Neraan. Tosin ratkaisu aiheutti toisen ongelman. Kun Velino tulvi, sen tulvavesi uhkasi Neran kautta Terniä ja sen asukkaita. Tilanne hiersi kahden kaupungin välejä niin paljon, että Rooman senaatti puuttui asiaan 54 eaa. Cicero edusti Terniä ja Aulus Pompeius Pietiä. Silti mitään ei saatu aikaan, ja tilanne pysyi samana useita vuosisatoja.


title: Cascata delle Marmore

text: Kanaalin huoltamattomuuden vuoksi virtaus väheni, kunnes kosteikkoja alkoi jälleen syntyä. Vuonna 1492 paavi Gregorius XII määräsi uuden kanaalin rakentamisen korjatakseen virtausta.


title: Cascata delle Marmore

text: Vuonna 1545 paavi Paavali III määräsi jälleen uuden kanavan rakennettavaksi. Ideana oli saada aikaan säännöllinen hallinta virtauksesta. Kanaalin valmistuttua 50 vuotta myöhemmin paavi Klemens VIII nimesi kanaalin itsensä mukaan.


title: Cascata delle Marmore

text: Seuraavan kahden vuosisadan ajan kanava oli ongelmallinen alapuolella olevalle laaksolle, kun Nera usein tulvi. Vuonna 1787 paavi Pius VI määräsi jälleen korjaustyöt, jotka muokkasivat kanaalin nykyisen laiseksi. Korjaustyöt ratkaisivat viimeinkin suurimman osan ongelmista.


title: Cascata delle Marmore

text: Vuonna 1896 Ternin uudet teräsmyllyt alkoivat hyödyntää yhden kanavan virtausta. Myöhemmin alettiin virtausta hyödyntää sähkön tuottamisessa.


title: Myrkkyliskot

text: Myrkkyliskot ("Helodermatidae") on liskoheimo, johon kuuluu vain yksi elossa oleva suku ja viisi lajia. Ne ovat komodonvaraanin lisäksi maailman ainoita myrkyllisiä liskoja.


title: Myrkkyliskot

text: Myrkkyliskot ovat hidasliikkeisiä, muodoltaan raskasrakenteisia ja paksuhäntäisiä. Ne osaavat kiivetä ja viettävät aikaansa paljon myös maan alla. Myrkkyliskojen myrkky on erittäin vahvaa ja sitä erittävät myrkkyrauhaset ovat alaleuassa, toisin kuin esimerkiksi käärmeillä. Lyhyet hampaat ovat uurteisia, mutta myrkky ei erity niiden päästä vaan hiukan kauempaa. Tämän vuoksi liskon täytyy pidellä saalistaan hetki, jotta myrkkyä ehtisi valua haavaan. Tämän mahdollistavat liskon vahvat leuat. Saalis kuolee hengityskeskusten halvaantumiseen, koska myrkky on neurotoksista (kuten esimerkiksi kobrilla. Myrkky voi tappaa lapsen tai vanhuksen ja terveelläkin ihmisellä kestää pitkään toipua sen puremasta, kaiken lisäksi käteen juuttunutta liskoa on lähes mahdoton saada käsin irti.


title: Myrkkyliskot

text: Myrkkyliskot syövät etenkin jyrsijöitä ja liskoja. Sen lisäksi ne ryöväävät lintujen ja matelijoiden pesiä. Ne pystyvät hyvin paastoamaan useita kuukausia. Myrkkyliskot elävät aavikoilla ja muilla kuivilla mailla Yhdysvaltain lounaisosista Meksikoon ja Guatemalaan.


title: Myrkkyliskot

text: Skorpioniliskon neljä alalajia luokiteltiin omiksi lajeikseen vuonna 2013, joten lajeja on nyt viisi:


title: Alfamotoneuroni

text: Alfamotoneuroni on poikkijuovaiseen lihassoluun tuleva liikeneuroni, joka tuo supistumiskäskyjä lihakselle ylemmistä keskushermoston osista. Se saa informaatiota joko suoraan tai välineuronien välityksellä muun muassa pikkuaivoista, motorisesta aivokuoresta sekä korvan asento- ja liikereseptoreilta. Alfamotoneuronin synapsin välittäjäaineena toimii asetyylikoliini.


title: Alfamotoneuroni

text: Jokaiseen poikkijuovaiseen lihassoluun tulee yksi alfamotoneuronin synapsipääte. Tätä poikkijuovaisen lihassolun ja alfamotoneuronin muodostamaa kompleksia kutsutaan hermo-lihasliitokseksi. Yhden alfamotoneuronin ja sen hermottamien lihassolujen kokonaisuutta kutsutaan motoriseksi yksiköksi. Mitä useampaa lihassolua yksi alfamotoneuroni hermottaa sitä epätarkempaa lihaksen säätelystä tulee. Alfamotoneuronin sooma sijaitsee joko selkäytimen etupylväässä tai aivohermojen tumakkeessa aivorungossa ja sen aksoni on myelinisoitunut, jotta informaatio kulkisi nopeasti.


title: Di

text: DI, Di tai di tarkoittaa seuraavia:


title: Menhaden

text: Menhaden ("Brevoortia tyrannus") on pohjoisamerikkalainen sillien heimon kalalaji. Sen arvo ihmisravintona ei kuitenkaan ole yhtä suuri kuin sillin, koska sen liha on varsin öljyistä, mutta se on tärkeä osa valaiden, merilintujen ja haiden ruokavaliota. Sitä käytetäänkin yleensä syöttinä kalastuksessa. Lisäksi siitä tehdään kalajauhoa, kalaöljyä ja lannoitetta.


title: Menhaden

text: Menhaden on silliä korkeaselkäisempi, ja sen suomut ovat kampamaisia. Kyljissä on tummia täpliä. Se on noin 30 cm pitkä.


title: Menhaden

text: Menhaden ei ole nirso ravintonsa suhteen vaan syö kaiken sopivankokoisen planktonin. Sen suu on suuri, joten se pystyy tehokkaasti hyödyntämään tämän ravinnonlähteen. Se siivilöi ravintoa myös merenpohjan lietteestä.


title: Menhaden

text: Menhaden elää Atlantissa Pohjois-Amerikan rannikon tuntumassa Kanadan Nova Scotiasta aina Floridan Indian-joen suulle. Se liikkuu useimpien muiden sillikalojen tapaan pintavesissä valtavina parvina. Se siirtyy talveksi syvemmälle. Poikaset kasvavat jokisuiden murtovedessä,


title: Motorinen yksikkö

text: Motorinen yksikkö on alfamotoneuronin ja sen hermottamien poikkijuovaisten lihassolujen muodostama kokonaisuus. Kun alfamotoneuronista tulee supistumiskäsky, se saa kaikki motoriseen yksikköön kuuluvat lihassolut supistumaan. Tähän perustuu myös se miksi sellaiseen motoriseen yksikköön kuuluvien lihassolujen supistuminen on tarkempaa, jossa on vähemmän lihassoluja.


title: Il Vaselino

text: Il Vaselino on suomalainen cover-yhtye, joka laulaa suomalaisia rock-lauluja kuorolauluna. Yhtye koostuu tamperelaisista muusikoista. Se julkaisi tähän asti ainoan studiolevynsä Raswaa Koneeseen vuonna 2006.


title: Il Vaselino

text: Yhtyeen historia alkoi yhteisen avantouintiharrastuksen parista, jäsenten tavattua toisensa talvella 2005. Pian tämän jälkeen yhtye julkaisi vuonna 2006 Poko Rekordsin alaisena ensimmäisen sinkkunsa PMMP-yhtyeen kappaleen "Rusketusraidat" 22. helmikuuta 2006, ja ensimmäinen levy julkaistiin saman vuoden maaliskuussa.


title: Differentiaaligeometria

text: Differentiaaligeometria tarkoitti alun perin differentiaalilaskennan käyttöä käyrien ja pintojen tutkimiseen tasossa, tai kolmiulotteisessa euklidisessa avaruudessa. Modernimmassa merkityksessä tutkiminen laajennetaan yleisimpiin avaruuksiin eli monistoihin, sekä niiden alimonistoihin, niin ikään käyttäen differentiaali- ja integraalilaskennan menetelmiä ja työkaluja. Erityisen tärkeässä asemassa on tensorin käsite.


title: Differentiaaligeometria

text: Riemannin geometria on monistojen differentiaaligeometrian tärkein osa. Tarkasteluun otetaan mukaan eräänlainen metriikka, joka mahdollistaa muun muassa käyrien pituuksien ja alimonistojen pinta-alojen laskemisen, sekä erilaisten variaatio-ongelmien asettelun ja ratkaisemisen. Tältä pohjalta voidaan puhua esimerkiksi geodeeseista tai minimaalipinnoista, jotka ovat usein keskeisiä differentiaaligeometrian sovelluksissa. Kaarevuuden käsitteellä on erityisen tärkeä rooli Riemannin geometriassa, sillä tutkittavan moniston kaarevuustensori sisältää muun muassa informaatiota Riemannin moniston globaaleista ominaisuuksista.


title: Differentiaaligeometria

text: Yleinen suhteellisuusteoria on eräs differentiaaligeometrian keskeisimpiä käytännön sovelluksia.


Differentiaaligeometria


title: Victor Grignard

text: François Auguste Victor Grignard (6. toukokuuta 1871, Cherbourg-Octeville – 13. joulukuuta 1935, Lyon) oli ranskalainen kemisti, joka sai Nobelin kemianpalkinnon vuonna 1912 Grignard-reaktioissa käytettävän Grignardin reagenssin keksimisestä. Myös toinen ranskalainen kemisti Paul Sabatier sai Nobelin kemianpalkinnon samana vuonna.


title: Victor Grignard

text: Victor Grignard oli laivanrakentajan poika. Opiskeltuaan ensin matematiikkaa Lyonissa hän vaihtoi kemiaan. Vuonna 1910 hänestä tuli Nancyn yliopiston kemianprofessori. Ensimmäisen maailmansodan aikana hänet siirrettiin kehittämään sodankäynnille uusia kemiallisia aseita. Hän työskenteli fosgeenin valmistamisen sekä sinappikaasun selville saamisen parissa. Hänen ”vastapuolellaan” oli toinen Nobelin palkinnon saanut kemisti saksalainen Fritz Haber.


title: Victor Grignard

text: Tunnetuin Grignard on keksimästään tavasta valmistaa hiili-hiilisidoksia orgaanisten aineiden synteesissä. Keksintö auttoi valmistamaan suurempia orgaanisia aineita pienemmistä lähtöaineista. Reaktiolla pystytään valmistamaan monia orgaanisia yhdisteitä.


title: Nokia N77

text: Nokia N77 on Nokian DVB-H-virittimellä varustettu matkapuhelin, joka julkaistiin 12. helmikuuta 2007 Barcelonassa pidettävillä 3GSM-messuilla. Puhelimessa on 2 megapikselin kamera, radio, MP3 soitin, ohjelmaopas sekä 320 × 240 pikselin näyttö. Puhelin on kooltaan 111 × 50 × 18,8 millimetriä ja se painaa 114 grammaa.


title: Kovat piipussa

text: Kovat piipussa on suomalaisen laulajan Matti Johannes Koivun toinen studioalbumi. Se julkaistiin vuonna 2007.


title: Kovat piipussa

text: Albumi nousi Suomen virallisen listan sijalle 23.


title: Toisen asteen käyrä

text: Toisen asteen käyrä on toisen asteen polynomiyhtälön kuvaaja. Tämän yhtälön yleinen muoto on formula_1, missä A, B ja C eivät ole yhtä aikaa nollia.


title: Toisen asteen käyrä

text: Karteesisessa koordinaatossa kaikki toisen asteen käyrät ovat kartioleikkauksia.


title: Toisen asteen käyrä

text: Kun


title: Yksiulotteisuus

text: Kappaleen, jonka ominaisuus on yksiulotteisuus, sisältämät pisteet voidaan nimetä yhden lukusuoran lukuja käyttäen. Yksiulotteinen kappale pysyy yksiulotteisena, vaikka se "kaartuilisi" useassakin ulottuvuudessa. Pisteiden nimeäminen ratkaisee.


title: Yksiulotteisuus

text: Yksiulotteisia kappaleita ovat ainakin viivat, suorat, puolisuorat, janat ja kehät. Yhteiseltä nimeltään kaikki yksiulotteiset kappaleet ovat viivoja.


title: Viiva

text: Geometrisissa yhteyksissä viiva on yksiulotteinen, mielivaltaisen muotoinen ja mittainen kappale. Kaikki yksiulotteiset kappaleet, kuten janat, suorat, puolisuorat ja kehät, ovat viivoja. Viivan ajatellaan syntyvän, kun nollaulotteinen piste liikkuu avaruudessa ja muodostaa äärettömän monesta pisteestä koostuvan viivan.


title: Viiva

text: Erilaisia viivoja:Suoraa viivaa, joka jatkuu äärettömän pitkälle molempiin suuntiin, kutsutaan suoraksi. Puolisuoraksi taas kutsutaan sellaista suoraa, jolla on toinen päätepiste mutta joka jatkuu toiseen suuntaan äärettömän pitkälle. Jana taas on sellainen viiva, jolla on kaksi päätepistettä.


title: Media & viestintä

text: Media & viestintä, vuoteen 2009 asti Tiedotustutkimus, on tieteellinen julkaisu, joka sisältää artikkeleita median, viestinnän ja journalismin tutkimuksen alalta. Media & viestintä on koko mediakenttää tutkiva tieteellinen aikakauskirja. Lehteä julkaisevat Media- ja viestintätieteellinen seura MEVI ry. (entinen Tiedotusopillinen yhdistys TOY ry.) ja Pohjoismainen viestintätutkimuksen tietopalvelu Nordicom. Journalismikritiikin vuosikirja ilmestyy lehden ensimmäisenä numerona aina vuoden alussa.


title: Media & viestintä

text: Lehti on perustettu vuonna 1978. Sitä julkaistiin aluksi uutiskirjeenä, mutta sen sisältö laajeni nopeasti ja 1980-luvulla se kasvoi tieteelliseksi aikakauslehdeksi. Referee-arviointiin lehti siirtyi 1990-luvulla. Journalismikritiikin vuosikirjoja on julkaistu vuodesta 1998 lähtien.


title: Derian Hatcher

text: Derian Hatcher (s. 4. kesäkuuta 1972 Sterling Heights, Michigan, Yhdysvallat) on entinen NHL-jääkiekkoilija.


title: Derian Hatcher

text: Minnesota North Stars varasi Hatcherin vuoden 1990 varaustilaisuudessa ensimmäisellä kierroksella numerolla kahdeksan. Tuossa vaiheessa Hatcher oli pelannut ensimmäisen kautensa Kanadassa Ontario Hockey Leaguen North Bay Centennialsin joukkueessa. Tultuaan varatuksi, Hatcher jäi vielä yhdeksi kaudeksi OHL-junioriliigaan, kunnes syksyllä 1991 teki ensiesityksensä Minnesotan NHL-joukkueessa. Ensimmäisellä kaudellaan Hatcher pelasi 43 ottelua. Kaikkiaan Hatcher pelasi kaudeksi 1993 Dallasiin siirtyneessä North Starsin organisaatiossa kevääseen 2003, parhaana saavutuksena Stanley Cupin voitto joukkueen kapteenina keväällä 1999. Kaudeksi 2003–2004 hän siirtyi vapaana pelaajana Detroit Red Wingsin joukkueeseen. NHL:n ja pelaajayhdistyksen työmarkkinakiistan vuoksi peruuntuneella kaudella 2004–2005 Hatcher pelasi UHL-liigassa Motor City Mechanics joukkueessa ja siirtyi NHL:n taas alettua Philadelphia Flyersiin, jossa hän pelasi loppu-uransa.


title: Derian Hatcher

text: Yhdysvaltain maajoukkueessa Hatcher on pelannut vuosien 1996 ja 2004 Jääkiekon maailmancupeissa, vuosien 1993 ja 2002 MM-kisoissa sekä Naganon olympiaturnauksessa 1998 ja Torinon olympiaturnauksessa 2006


title: Derian Hatcher

text: Myös hänen veljensä Kevin Hatcher on entinen NHL-jääkiekkoilija.


title: Andy Bathgate

text: Andrew James Bathgate (s. 28. elokuuta 1932 Winnipeg, Manitoba, Kanada – 26. helmikuuta 2016 Brampton, Ontario) oli kanadalainen jääkiekkoilija. Bathgate pelasi keskushyökkääjänä tai oikeana laitahyökkääjänä 17 kautta National Hockey Leaguessa seuroinaan New York Rangers, Toronto Maple Leafs, Detroit Red Wings ja Pittsburgh Penguins. NHL:n runkosarjassa hän keräsi 1 069 ottelussa 349 maalista ja 624 syötöstä 973 tehopistettä: jäähyminuutteja Bathgatelle tuomittiin 624. Vuonna 1959 Bathgate palkittiin liigan arvokkaimmalle pelaajalle myönnettävällä Hart Trophylla hänen tehtyään kauden aikana 40 maalia, joka jäi hänen yhden kauden ennätyksekseen. Vuonna 1964 Bathgate voitti Toronto Maple Leafsin joukkueessa Stanley Cupin.


title: Andy Bathgate

text: Lyöntilaukauksestaan tunnettu Bathgate vaikutti merkittävästi siihen, että maskien käyttö yleistyi jääkiekkomaalivahdeilla. Bathgate oli jo aiemmin vahingoittanut pahasti kahta muuta NHL-maalivahtia laukauksellaan, mutta hänet muistetaan erityisesti Madison Square Gardenissa New Yorkissa 1. marraskuuta 1959 pelatusta ottelusta, jossa hänen laukauksensa osui Montreal Canadiensin maalissa ilman maskia pelannutta Jacques Plantea kasvoihin, minkä jälkeen tälle jouduttiin ompelemaan tikkejä. Plante palasi kaukaloon lähes 25 minuutin kuluttua ja suojasi kasvonsa harjoituksissa käyttämällään maskilla valmentaja Toe Blaken vastalauseista huolimatta. Canadiens voitti kyseisen ottelun ja aloitti pitkäkestoisen voittoputken. Samalla Plantesta tuli ensimmäinen säännöllisesti maskia käyttänyt NHL-maalivahti.


title: Andy Bathgate

text: Bathgate kertoi noin viisi vuosikymmentä myöhemmin, että vaikka Planteen osunut laukaus ei ollut kova eikä lyöntilaukaus, se oli tarkoitettu kostoksi aiemmin sattuneesta tapahtumasta, jossa Bathgate oli törmännyt pää edellä laitaan Planten tönäistyä mailallaan täydessä vauhdissa olleen Bathgaten luistimia. Bathgaten mukaan Planten paluuta maskin kanssa luultiin aluksi vitsiksi, vaikka Planten toiminta lopulta mullisti lajin.


title: Andy Bathgate

text: New York Rangersissa pelannut Bathgate esiintyi "Sports Illustratedin" kannessa tammikuussa 1959. Hän kertoi lehdelle, että hänet tunnistettiin hyvin harvoin New Yorkin kaduilla ja että tilanne oli erilainen Torontossa ja Montrealissa, joissa jääkiekko on iso laji.


title: Andy Bathgate

text: Andy Bathgate kuoli 83-vuotiaana 26. helmikuuta 2016 Bramptonissa. Hänen vaimonsa Merle kertoi, että kuolinsyynä olivat Parkinsonin taudin ja Alzheimerin taudin komplikaatiot. Bathgatella oli vaimon lisäksi kaksi lasta, poika ja tytär, sekä useita lastenlapsia. Hänen vuonna 2015 kuollut veljensä Frank pelasi New York Rangersissa kaksi ottelua Andyn tulokaskaudella.


title: Tarjoilija

text:
Tarjoilija on hotelli- ja ravintola-alan perustutkinnon ravintolapalvelun koulutusohjelman suorittaneen henkilön ammattinimike. Tarjoilijoina toimii myös oppilaitoksissa kouluttamattomia henkilöitä.
Koulutuksen suorittanut tarjoilija erikoistuu anniskeluravintolan tarjoilu-, myynti-, kassa- ja asiakaspalvelutehtäviin. Ammattitaitoinen tarjoilija noudattaa anniskelumääräyksiä ja osaa neuvoa asiakasta ruoka- ja juomavalinnoissa. Hän kattaa pöydät, esittelee ja suosittelee asiakkaille ruokia ja juomia, vastaanottaa tilauksen ja välittää sen keittiöön, tarjoilee ruoan ja kaataa juomat laseihin sekä kirjoittaa laskun ja perii maksun.


title: Tarjoilija

text:
Työpaikkana voivat olla hotellit, ravintolat, henkilöstöravintolat, kahvilat, pikaruokapaikat sekä juhla- ja pitopalveluyritykset. Tarjoilijan ammatti vaatii ulospäin suuntautuneisuutta, ystävällisyyttä, palvelualttiutta ja joustavuutta, tilanneherkkyyttä, myyntihenkisyyttä ja mahdollisesti kielitaitoa. Hyvä muisti ja järjestelykyky auttaa työn sujumisessa.
Työ on yleensä vuorotyötä ja työrytmi saattaa vaihdella paikan mukaan. Vastuun määrä vaihtelee työpaikan mukaan.


title: Tarjoilija

text: Monissa maissa tarjoilijalle on tapana antaa tippiä eli palvelurahaa laskun maksun yhteydessä. Tarjoilijan palkka voi perustua kokonaan tai osittain asiakkaiden antamiin palvelurahoihin.


title: Tarjoilija

text: Vatitarjoilu on ruoan tarjollepanotapa, jossa tarjoilija jakaa kannattelemaltaan vadilta ruoan annoksiksi salin puolella asiakkaiden eteen katetuille lautasille.


title: Benjamin Bratt

text: Benjamin Bratt (s. 16. joulukuuta 1963 San Francisco, Kalifornia) on yhdysvaltalainen näyttelijä.


title: Benjamin Bratt

text: Bratt opiskeli Kalifornian yliopistossa näytteleminen pääaineena, josta hän sai teatteritaiteen kandidaatin paperit.


title: Benjamin Bratt

text: Bratt tunnetaan parhaiten roolistaan etsivä Rey Curtiksena "Kova laki" -televisiosarjassa vuosina 1995–1999. Vuonna 1999 Bratt sai Emmy-ehdokkuuden roolistaan "Kovassa laissa". Bratt tunnetaan myös rooleistaan elokuvissa "Traffic" ja "Miss Kovis".


title: Benjamin Bratt

text: Brattin äiti on perulainen. Brattilla on neljä sisarusta, joista yksi on veli Peter.


title: Benjamin Bratt

text: Bratt seurusteli Julia Robertsin kanssa vuosina 1997–2001. Vuonna 2002 Bratt meni naimisiin näyttelijä Talisa Soton kanssa. Parilla on kaksi lasta, Sophia Rosalinda (s. 2002) ja Mateo Bravery (s. 2005). Bratt asuu perheineen San Franciscossa.


title: Mika Kahma

text: Mika Tapani Kahma (s. 25. syyskuuta 1966 Uurainen) on suomalainen entinen pituushyppääjä.


title: Mika Kahma

text: Kahmalla on yksi mestaruus Kalevan kisoista ja seitsemän himmeämpää mitalia. Hallista hänellä on kolme Suomen mestaruutta ja kaksi himmeämpää mitalia. Kahman pituusennätys on ulkona 795 ja hallissa 787.


title: Mika Kahma

text: Kahmaa valmensi hänen isänsä Jorma Kahma. Jorma Kahman veljiä ovat kiekonheittäjä Pentti Kahma ja moniottelija Markus Kahma. Mika Kahma edusti Saarijärven Pullistusta. Hän on ollut hävittäjälentäjänä ja sittemmin Finnairilla lentäjänä.


title: Susisillit

text: Susisillit (heimo "Chirocentridae" ja sen ainoa suku "Chirocentrus") ovat noin metrin mittaisia, pitkulaisia sillikalojen lahkon petokaloja, joilla on vahvat leuat ja terävät hampaat. Niillä on sinertävänhohtoinen selkä ja hopeiset kyljet.


title: Susisillit

text: Susisillejä on kaksi hyvin samannäköistä lajia, susisilli ("Chirocentrus nudus") ja pilkkasusisilli ("Chirocentrus dorab"), joiden levinneisyysalueetkin ovat samat. Pilkkasusisillin erottaa kuitenkin selkäevän tumma yläosa ja se, että se syö pienten kalojen lisäksi myös taskurapuja.


title: Susisillit

text: Susisillejä tavataan Punaisellamerellä, Intian valtamerellä ja läntisellä Tyynellämerellä Japanista etelään. Levinneisyysalue myötäilee eteläisen Aasian, Indonesian ja Pohjois-Australian rannikoita. Susisillit oleilevat lähinnä rannikkovesissä. Ne ovat tärkeitä talouskaloja, joita pyydetään mm. verkoilla, rysillä ja troolaamalla ja kaupataan tuoreena ja pakastettuna.


title: HP NonStop

text: NonStop on Hewlett-Packardin valmistama, alun perin Tandem Computers -yhtiön kehittämä palvelinjärjestelmien perhe. Sen tietokoneille on tyypillistä korkea vikasietoisuus. Kun arkkitehtuuria aikoinaan suunniteltiin 1970-luvun puolivälissä, tarkoituksena oli kehittää järjestelmä, jossa minkään yksittäisen komponentin hajoaminen ei pysäyttäisi itse kokonaisuuden toimintaa. NonStop-sarjan luotettavia koneita käytetään muun muassa puhelinyhtiöissä sekä erilaisissa rahalaitoksissa.


title: HP NonStop

text: Perheen nykyiset koneet käyttävät Intelin Itanium-suoritinta. Alun perin käytössä oli omavalmisteinen suoritin. Myöhemmin siirryttiin MIPS R3000 suorittimeen. Käyttöjärjestelmänä on NonStop Kernel (NSK).


title: Cane corso

text: Cane corso on Italiasta kotoisin oleva voimakasrakenteinen vanha työkoirarotu. Rotu polveutuu aina Rooman valtakunnan ajoilta asti, mutta sai virallisen hyväksynnän FCI:ltä vasta vuonna 1996.


title: Cane corso

text: Cane corso on keskikokoinen tai suuri, voimakas ja roteva koira. Sen runko on korkeuttaan hieman pidempi. Säkäkorkeus on uroksilla 64–68 cm, nartuilla 60–64 cm. Kahden sentin poikkeama kumpaankin suuntaan sallitaan. Lihakset ovat vahvat. Kokoonsa nähden rotu on hyvin ketterä ja nopea reagoimaan. Cane corsolla on tyypillinen suuri molossikoiran pää, jossa kallon ja kuonon linjat poikkeavat hieman toisistaan. Korvat ovat kolmionmuotoiset ja riippuvat. Joissakin maissa korvat ja häntä saatetaan typistää, mutta esimerkiksi Suomessa typistäminen on kiellettyä.


title: Cane corso

text: Cane corson karva on lyhyttä, tiivistä ja siinä on varsinkin talvella selvä pohjavilla. Väri voi olla esimerkiksi brindle eri sävyissään (musta, harmaa, maksanruskea), fawn, harmaa tai musta. Brindlellä ja vaaleilla koirilla tulee olla tumma maski, joka ei saa yltää silmien yläpuolelle. Pieni valkoinen merkki rinnassa, varpaiden kärjissä sekä kuonon selässä sallitaan. Silmien värin tulee olla turkin väriin sointuva.


title: Cane corso

text: Cane corso on älykäs, aktiivinen koira. Sillä on melko voimakas vahti- ja suojeluvietti, ja rodun käyttöominaisuudet ovatkin säilyneet hyvin. Omalle perheelleen se on luotettava, uskollinen kumppani, joka rakastaa toimintaa ja huomiota. Se leimautuu omistajaansa voimakkaasti, ja se tulee totuttaa pennusta alkaen vieraisiin ihmisiin ja eläimiin. Se suhtautuu usein vieraisiin ihmisiin varautuneesti tai välinpitämättömästi. Cane corso vaatii ehdottomasti selkeästi ja johdonmukaisesti toteutetun, perusteellisen tapa- ja tottelevaisuuskoulutuksen.


title: Cane corso

text: Työkoirarotuna cane corson kouluttaminen on helppoa, kun sopiva motivointikeino löytyy. Rotu sopii myös moniin koiraharrastuslajeihin, kuten jäljestykseen. Cane corso on miellyttämisenhaluinen ja oppii nopeasti, mutta se on myös itsenäinen eikä jaksa loputtomasti toistoja harjoittelussa. Keskittymiskyky paranee koiran koulutuksen myötä.


title: Cane corso

text: Cane corso polveutuu suoraan muinaisen Rooman valtakunnan aikaisista sota- ja taistelukoirista. Rotuun on mahdollisesti risteytetty myös jotakin suurikokoista ajokoirarotua, sillä cane corso on mastiffityyppiseksi koiraksi hyvin nopea. Rooman valtakunnan tuhon jälkeen cane corsoja käytettiin monenlaisissa tehtävissä Etelä-Italian alueella. Cane corsoa käytettiin muun muassa omaisuuden ja karjan vartiointiin sekä suurriistan, kuten villisian metsästykseen.


title: Cane corso

text: Rodun elvytystyöhön ryhdyttiin Italiassa 1970-luvulla. Italian kennelliitto ENCI tunnusti rodun vuonna 1994, kansainvälinen kennelliitto FCI kaksi vuotta myöhemmin.


title: Cane corso

text: Suurikokoisena rotuna cane corsolla voi esiintyä muun muassa lonkkanivelen ja kyynärnivelen dysplasiaa, silmäongelmia sekä mahalaukun laajentumista ja kiertymistä. Systemaattisesti kerättyä tietoa cane corson terveydestä ei juuri ole, mutta rotua pidetään kuitenkin kohtuullisen terveenä. Se kuuluu Suomen Kennelliiton perinnöllisten vikojen ja sairauksien vastustamisohjelmaan PEVISAan.


title: Roy Salvadori

text: Roy Francesco Salvadori (12. toukokuuta 1922 Dovercourt, Englanti, Iso-Britannia – 3. kesäkuuta 2012) oli brittiläinen kilpa-autoilija. Hän ajoi Formula 1 -sarjassa vuosina 1952–1962. Salvadorin uran suurimpiin saavutuksiin kuuluu Le Mansin 24 tunnin ajon voitto vuonna 1959 Aston Martinilla yhdessä Carroll Shelbyn kanssa. Hän saavutti kaksi palkintosijaa F1:ssä (Britannian -ja Saksan GP 1958). Saksan GP:ssä Salvadori oli toinen.


title: Itä-Kiinan meri

text: Itä-Kiinan meri (东海, "Dōng Hǎi") on Kiinan kansantasavallan itäpuolella sijaitseva Tyyneenmereen kuuluva merialue. Itä-Kiinan meri on pinta-alaltaan noin 1 249 000 neliökilometriä.


title: Itä-Kiinan meri

text: Itä-Kiinan meri rajautuu idässä Kyūshūn saareen ja Ryūkyū-saariin, etelässä Taiwaniin ja lännessä Kiinaan. Taiwaninsalmi yhdistää sen lounaassa Etelä-Kiinan mereen ja Koreansalmi koillisessa Japaninmereen. Itä-Kiinan meren pohjoispuolella on Keltainenmeri.


title: Itä-Kiinan meri

text: Jangtse on ainoa suuri joki, joka laskee Itä-Kiinan mereen.


title: Raunchy

text: Raunchy on vuonna 1994 perustettu tanskalainen metalli-yhtye. Yhtye teki läpimurtonsa vuonna 2002, jolloin heistä tuli ensimmäinen Nuclear Blastin suojiinsa ottama tanskalaisyhtye.


title: Libido

text: Libido tarkoittaa yleismerkityksessään sukupuolista halua. Psykoanalyyttisena käsitteenä libido merkitsee viettienergiaa. Libido liittyi kehittäjänsä Sigmund Freudin ajattelussa aiemmin erityisesti elämänviettiin eli Erokseen. Libido oli Erosta ylläpitävä voima. Myöhemmin Freud yleisti käsitteen alaa niin, että myös kuolemanvietillä eli Thanatoksella on sitä ylläpitämässä oma libidonsa. Libidon käsitteellä on Freudin ajattelussa peruskäsitteen ja apuvälineen luonne. Se kuuluu metapsykologian piiriin.


title: Valkoiset emigrantit

text: Valkoiset emigrantit () eli valkoiset venäläiset olivat niitä venäläisiä, jotka pakenivat Venäjän vallankumousta ulkomaille, mistä käsin he vastustivat bolševikkihallitusta ja Neuvostoliittoa. Nimi ”valkoiset emigrantit” viittaa siihen, että useimmat heistä tukivat Venäjän sisällissodan aikana vastavallankumouksellista valkoista armeijaa.


title: Valkoiset emigrantit

text: Vuosina 1917–1923 noin 900 000–2 000 000 venäläistä lähti tai karkotettiin maasta.


title: Valkoiset emigrantit

text: Monet valkoiset emigrantit asettuivat asumaan Itä-Euroopan slaavilaisiin maihin, kuten Jugoslaviaan, Bulgariaan, Tšekkoslovakiaan ja Puolaan. Myös Viroon, Latviaan, Liettuaan, Suomeen ja Turkkiin asettui asumaan paljon valkoisia venäläisiä; näitä maita pidettiin usein kauttakulkumaina. Idässä monet asettuivat asumaan Kiinaan ja Japaniin. Suurin osa asettui kuitenkin asumaan Ranskaan, Isoon-Britanniaan, Saksaan tai Yhdysvaltoihin. Jotkut menivät Kanadaan, Brasiliaan, Argentiinaan tai Australiaan.


title: Valkoiset emigrantit

text: Monilla valkoisilla oli melkein sama ideologia: antikommunismi, ortodoksisen kirkon voimakas vaikutus, sananvapaus ja markkinatalous. Kahta viimeistä ei tosin ollut tsaarin Venäjälläkään, jossa valkoiset olivat olleet vallassa. Monet valkoisista emigranteista olivat monarkisteja, jotka kannattivat Romanovin hallitsijasuvun paluuta valtaan, mutta laillisesta kruununperijästä ei ollut yksimielisyyttä. Valkoisten emigranttien joukoissa oli Venäjältä paenneita ortodoksisen kirkon pappeja ja piispoja, jotka perustivat myöhemmin Karlovcin synodin eli ”Venäjän kirkon maanpaossa”. Maanpakoon asettui myös monia sellaisia henkilöitä, jotka olivat vastustaneet sisällissodan aikana valkoisia ja näiden tavoitteita: esimerkiksi bolševikkien kanssa kilpailleiden vasemmistopuolueiden kuten menševikkien johtajia ja Neuvostoliiton vähemmistökansallisuuksien separatisteja.


title: Valkoiset emigrantit

text: Valkoisia emigrantteja yhdistäneistä poliittisista järjestöistä tunnetuin oli kenraali Pjotr Wrangelin johdolla vuonna 1924 perustettu Venäjän yleissotilaallinen liitto eli ROVS. Neuvostoliiton turvallisuuspalvelu NKVD onnistui soluttamaan järjestön johtoon omia kaksoisagenttejaan ja eliminoimaan useita sen johtajia.


title: Valkoiset emigrantit

text: Toisen maailmansodan aikana osa valkoisista emigranteista antoi isänmaallisista syistä tukensa Neuvostoliiton sodalle natsi-Saksaa vastaan, osa pysyi puolueettomina ja jotkut kannattivat Saksaa.


title: Valkoiset emigrantit

text: Tunnettu valkoisten venäläisten hautausmaa on Sainte-Geneviève-des-Bois'n venäläinen hautausmaa Sainte-Geneviève-des-Boisissa Pariisin lähellä.


title: WWE SmackDown vs. Raw 2007

text:
WWE SmackDown vs. Raw 2007 on jatko-osa vuonna 2005 julkaistulle pelille "WWE SmackDown! vs. Raw 2006". Peli julkaistiin marraskuussa 2006 PlayStation 2, Xbox 360 ja PlayStation Portable -konsoleille. Pelinkehittäjä THQ lupasi tehdä myös Smackdown Vs. Raw 2008:n, joka julkaistaisiin PS2, Xbox 360, PSP, PlayStation 3 ja Wii-konsoleille.
Vuoden 2007 loppupuolella julkaistiin uusin osa Smackdown! vs. RAW 2008. Peliin tuli myös ECW. Koska Chris Benoit kuoli, hänen signature ja finisher -liikkeet jätettiin pois seuraavasta pelistä.


title: Lindsey Vonn

text: Lindsey C. Vonn (o.s. "Kildow", s. 18. lokakuuta 1984 Saint Paul, Minnesota) on yhdysvaltalainen alppihiihtäjä.


title: Lindsey Vonn

text: Vonn on voittanut alppihiihdon maailmancupin kokonaiskilpailun neljä kertaa (2008–2010 ja 2012). Hänen parhaat saavutuksensa ovat tulleet vauhtilajeista, mutta hän on saavuttanut voittoja myös tekniikkalajeissa.


title: Lindsey Vonn

text: Ensimmäisissä olympialaisissaan Salt Lake Cityssä 2002 Vonn oli superyhdistetyssä kuudes ja pujottelussa 32:s. Vuonna 2003 hän saavutti hopeaa syöksylaskun nuorten MM-kisoissa.


title: Lindsey Vonn

text: Bormion MM-kisoissa 2005 Vonn sijoittui syöksylaskussa ja alppiyhdistetyssä neljänneksi sekä supersuurpujottelussa yhdeksänneksi. Torinon olympialaisissa 2006 Vonn loukkaantui harjoituslaskussa, mutta pystyi kilpailemaan kaksi päivää myöhemmin. Hän sijoittui Super-G:ssä seitsemänneksi, syöksylaskussa kahdeksanneksi ja pujottelussa 14:nneksi. Åren MM-kisoissa 2007 hän saavutti hopeaa syöksylaskussa ja supersuurpujottelussa.


title: Lindsey Vonn

text: Val d’Isèren MM-kilpailuissa 2009 Vonn voitti supersuurpujottelun sekä syöksylaskun maailmanmestaruuden. Vancouverin olympialaisissa 2010 hän voitti syöksylaskussa kultaa ja supersuurpujottelussa pronssia. Garmisch-Partenkirchenin MM-kisoissa 2011 Vonn sai hopeaa syöksylaskussa ja oli seitsemäs supersuurpujottelussa.


title: Lindsey Vonn

text: Kaudella 2013–2014 Vonn kärsi loukkaantumisista. Hän jätti maailmancupin kesken eikä osallistunut Sotšin olympialaisiin. Vailin/Beaver Creekin MM-kilpailuissa 2015 hän sijoittui pronssille supersuurpujottelussa, oli viides syöksylaskussa ja 14:s suurpujottelussa. Sankt Moritzin MM-kilpailuissa 2017 hän sai pronssia syöksylaskussa ja oli viides alppiyhdistetyssä. Saavuttamansa pronssimitalin myötä Vonnista tuli 32 vuoden ja 117 vuorokauden ikäisenä vanhin alppihiihdon MM-mitaleille yltänyt naisurheilija.


title: Lindsey Vonn

text: Pyeongchangin olympialaisissa 21. helmikuuta 2018 Vonn voitti pronssia syöksylaskussa ja hänestä tuli vanhin nainen joka on voittanut mitalin olympialaisten alppilajeissa. Supersuurpujottelussa hän oli kuudes.


title: Lindsey Vonn

text: Vonn on ollut kärsinyt urallaan loukkaantumisista, joiden vuoksi häneltä on jäänyt arvokisoja väliin.


title: Lindsey Vonn

text: Vonn on voittanut 82 maailmancupin osakilpailua. 43 voittoa on syöksylaskusta ja näistä 14 on tullut Kanadan Lake Louisessa kilpailluista syöksykilpailuista. Lisäksi hän on ollut maailmancupin osakilpailuissa 34 kertaa toinen ja 20 kertaa kolmas (kauden 2017–2018 loppuun mennessä).


title: Lindsey Vonn

text: Kaudella 2007–2008 Vonn voitti maailmancupin kokonaiskilpailun ja syöksycupin, 2008–2009 maailmancupin kokonaiskilpailun, syöksycupin ja supersuurpujottelucupin, 2009–2010 maailmancupin kokonaiskilpailun, syöksylaskun, supersuurpujottelun ja alppiyhdistetyn cupin, 2010–2011 alppiyhdistetyn, syöksylaskun ja supersuurpujottelun cupin, 2011–2012 maailmancupin kokonaiskilpailun, syöksylaskun, supersuurpujottelun ja alppiyhdistetyn cupin ja 2012–2013 syöksylaskun cupin. Kaudella 2014–2015 hän voitti syöksylaskun ja supersuurpujottelun cupin. Kauden 2015–2016 hän joutui jättämään kesken loukattuaan polvensa 27. helmikuuta 2016 Andorran kisassa. Vonn johti tuolloin maailmancupia. Hän sijoittui maailmancupin kokonaiskilpailussa lopulta toiseksi ja voitti syöksylaskucupin. Maailmancupin kokonaiskilpailussa hän on sijoittunut toiseksi myös kaudella 2010–2011 ja kolmanneksi 2014–2015.


title: Dmitri Nabokov

text: Dmitri Vladimirovitš Nabokov (; 10. toukokuuta 1934 Berliini, Saksa – 23. helmikuuta 2012 Vevey, Sveitsi) oli yhdysvaltalainen oopperalaulaja (basso), kirjailija ja kääntäjä. Nabokov oli venäläissyntyisen kirjailijan Vladimir Nabokovin ainoa lapsi. Hän käänsi muun muassa isänsä kirjoja englanniksi.


title: Dmitri Nabokov

text: Nabokov opiskeli Harvardin yliopistossa kirjallisuuden historiaa vuonna 1951. Hänet hyväksyttiin oikeustieteen opiskelijaksi, mutta hän ei alottanut opintoja. Hän opiskeli jonkin aikaa myös musiikkia. Nabokov oli poikamies ja asui Floridassa Palm Beachissä ja Sveitsissä Montreux'ssa.


title: Dmitri Nabokov

text: Nabokov kirjoitti myös salanimellä, jota hän ei paljastanut eläessään.


title: Wesley Willis

text: Wesley Willis (31. toukokuuta 1963 Chicago, Yhdysvallat – 21. elokuuta 2003) oli afroamerikkalainen muusikko ja taiteilija Chicagosta. Hän oli skitsofreenikko ja sai 1990-luvulla huomattavaa kulttisuosiota sadoilla omintakeisilla, mutta rakenteeltaan yksinkertaisilla musiikkikappaleillaan. Laulujen teemat olivat yleensä humoristisia. Uransa aikana hän levytti vähintään 50 albumia ja yli 1000 kappaletta.


title: Wesley Willis

text: Wesley Willis syntyi Chicagossa 31. toukokuuta 1963. Hänellä oli kuusi veljeä ja kolme siskoa. Willisin ollessa kuusivuotias perhe hajosi useiden kaltoinkohtelusta tulleiden valitusten jälkeen. Osa sisaruksista meni orpokoteihin ja toiset, kuten Willis, lähetettiin sukulaisten luo. Vuonna 1968 Willis päätyi asumaan setänsä luokse Phoenixiin. Hän asui setänsä luona kymmenen vuotta, kunnes hänen setänsä pidätettiin ja tuomittiin lapsen raiskaamisesta. Vuonna 1978 Willis palasi Chicagoon ja asui jonkin aikaa orpokodissa. 1980 hän muutti äitinsä ja tämän silloisen aviomiehen luokse. Mies pahoinpiteli sekä Wesleyä että hänen äitiään. Wesley alkoi piirtää ja myydä tekemiään piirustuksia kaupungilla. Vuoteen 1989 mennessä hän oli säästänyt 600 dollaria muuttaakseen pois kotoa, mutta hänen isäpuolensa ryösti rahat aseella uhaten 21. lokakuuta. Samana päivänä hän alkoi kuulla ääniä ja myöhemmin hänellä todettiin skitsofrenia. Äänet kiroilivat ja pilkkasivat häntä, ja hän nimesi ne Heartbreakeriksi, Nervewreckeriksi ja Meansuckeriksi. Hänen mukaansa musiikin harrastaminen auttoi häntä psykoottisten jaksojen aikana. Skitsofrenian toteamisen jälkeen hänen isäpuolensa ajoi hänet pois ja hän siirtyi isänsä luokse.


title: Wesley Willis

text: Vuonna 1992 hän alkoi kirjoittaa lauluja, ja pian sen jälkeen kitaristi Dale Meiners vei hänet studiolleen levyttämään ja auttoi häntä löytämään asunnon. Meiners ja Willis muodostivat lopulta Wesley Willis Fiasco -nimisen yhtyeen, jonka keulakuva Willis oli. 1990-luvun alussa he julkaisivat useita itse tuottamiaan nauhoituksia. Vuonna 1991, kun Willis matkusti bussissa ja kiroili päässään kuuluville äänille, eräs toinen matkustaja luuli Willisin kiroilleen hänelle ja viilsi veitsellä hänen oikeaan poskeensa. Willisin kasvoihin jäi arpi hänen loppuelämäkseen. Willis sai ilman Fiasco-yhtyettään vuonna 1995 levytyssopimuksen American Recordsilta ja teki säännöllisiä kiertueita, pääsi MTV:hen ja vieraili Howard Sternin show’ssa 26. syyskuuta 1996. Willis julkaisi American Records -levymerkillä kaksi albumia. Vuonna 2002 hänellä todettiin krooninen myelooinen leukemia, ja seuraavana vuonna hän joutui leikkaukseen sisäisen verenvuodon takia. Ei ole varmaa liittyikö verenvuoto leukemiaan vai ei. Leikkauksen jälkeen hänen tilansa heikkeni nopeasti ja hän kuoli sairaalassa 21. elokuuta 2003.


title: Wesley Willis

text: Williksen tussilla piirtämiä teoksia on kuvailtu omaperäisiksi. Piirustukset ovat usein hyvin yksityiskohtaisia ja niihin on kuvattu esimerkiksi ohi ajaneiden bussien mainoksia ja autojen rekisterikilpiä. Piirroksia on myyty satojen dollarien hintaan. Ne jäivät kuitenkin vähemmälle huomiolle Williksen musiikkiuran alun jälkeen. Willisin musiikkia on kuvattu humoristiseksi mutta toisaalta ärsyttäväksi. Kappaleet kertovat Willisin ystävistä, yhtyeistä, bussimatkoista ja arkipäivän kokemuksista. Monissa kappaleissa kerrotaan myös eläimiin sekaantumisesta. Willisin mukaan äänet hänen päässään hiljenivät, kun niille lausui tarpeeksi törkeitä sanoituksia.


title: Wesley Willis

text: Daniel Bitton teki vuonna 2003 Willisistä kertovan dokumenttielokuvan nimeltä "Wesley Willis: The Daddy of Rock 'n' Roll". Dokumentti seuraa Willisin elämää Chicagossa hänen tavatessaan ystäviään ja tuntemattomia. Vuonna 2008 ilmestyi dokumenttielokuva "Wesley Willis’s Joy Rides", jonka ensiesitys oli Slamdance-elokuvafestivaaleilla. Dokumentti voitti "Gold Hugo for the Chicago" -palkinnon Chicagon kansainvälisillä elokuvafestivaaleilla. Willisin kappale "Rock N Roll McDonald's" oli Morgan Spurlockin elokuvassa Super Size Me, ja kappale "Birdman Kicked my Ass" on animaatiosarja Harvey Birdman, Attorney at Lawin DVD julkaisun valikkokappaleena. Useissa Winampin versioissa on esimerkkinä mp3-tiedosto, jolla lainataan Willisin sanontaa: "Winamp, it really whips the llama's ass".


title: Mentoli

text: Mentoli on vahamaista, kiteistä, väritöntä tai valkoista, huoneenlämmössä kiinteää terpenoideihin kuuluvaa ainetta. Sitä saadaan piparminttu- ja muista minttuöljyistä ja valmistetaan synteettisesti. Luonnossa esiintyvän mentolin päämuoto on (−)-mentoli eli levomentoli, joka on järjestäytyneenä (1R,2S,5R)-konfiguraatioon. Mentolille on ominaista voimakas minttumainen tuoksu.


title: Mentoli

text: Mentolin muita nimityksiä ovat mm. 3-p-menthanoli, heksahydrotymoli, menthomentholi ja piparminttukamferi. Mentolin raseemisen muodon CAS-numero on 89-78-1 ja (−)-isomeerin 2216-51-5.


title: Mentoli

text: Mentolilla on 8 erilaista stereoisomeeria. (−)-mentoli ja sen enantiomeeri (+)-mentoli ovat stabiileimmat 8 eri isomeerista, koska niissä isopropyyli-, alkoholi- ja metyyliryhmät ovat renkaan kanssa samassa tasossa ”ekvatoriaalisesti”. Raseemisella mentolilla on 2 kidemuotoa. Levomentolilla on 4 kidemuotoa, joista stabiilein on (α)-muoto, joka on tuttu leveistä neulamaisista kiteistään. Alla mentolin isomeerit:


title: Mentoli

text: Mentolia käytetään monissa eri tuotteissa eri syistä. Näitä tuotteita ovat mm:Mentolilla on paikallisesti käytettynä kipuja lievittävää ja kutinaa poistavaa vaikutusta. Se aiheuttaa ihon punoituksen laajentamalla verisuonia ja vilkastuttamalla verenkiertoa. Se tuottaa viileän tuntemuksen, joka välittyy keskushermostoon mentolin stimuloidessa aistihermopäätteen TRPM8-ionikanavareseptoreita. Mentoli on ihoa ärsyttävä aine, mutta se voi rauhoittaa ihonalaisten kudosten tulehdusta. Mentolipitoisia kylmägeelejä käytetään erilaisten pienten kipujen, kuten niska-, hartia- ja selkäkivun, nivelrikkosäryn ja nivelkuluman lievitykseen mahdollisesti yhdessä särkylääkkeen kanssa. Mentolilla on terapeuttista vaikutusta myös hengitysteissä. Se voi lievittää esim. keuhkoputken tulehdukseen ja poskiontelotulehdukseen liittyviä oireita esim. nenän tukkoisuutta ja kurkkukipua.


title: Mentoli

text: Mentoli voi aiheuttaa yliherkkyysreaktioita. Se voi esimerkiksi aiheuttaa iholle levitettynä kontaktidermatiitin. Suurten määrien nauttiminen sisäisesti voi aiheuttaa samoja oireita kuin kamferi esim. voimakasta vatsakipua, pahoinvointia, uneliaisuutta ja kooman.


title: Gammamotoneuroni

text: Gammamotoneuroni on lihakseen menevä neuroni, joka hermottaa lihaksen lihaskäämejä. Lihaskäämin venyessä lihaskäämisolun ympärillä olevat kierteiset hermopäätteet kuljettavat informaation venymisestä keskushermostoon, joka puolestaan lähettää alfamotoneuroneja pitkin supistumiskäskyn lihakselle. Gammamotoneuronit herkistävät lihaskäämejä supistamalla niiden päitä. Gammamotoneuronin aksoni on myelinisoitunut. Sen hitaus alfamotoneuroniin nähden johtuu myeliinitupen heikommasta aktiopotentiaalin johtavuudesta lihaskäämin ympäristössä.


title: Kevin Richardson

text: Kevin Scott Richardson (s. 3. lokakuuta 1971 Lexington, Kentucky) on yhdysvaltalainen laulaja ja Backstreet Boysin jäsen.


title: Kevin Richardson

text: Nuorena Kentuckyssä Kevin oli koulunsa "Estill County High School"in shakkikerhon jäsen ja näytteli koulun näytelmissä kuten "Bye, Bye Birdiessä". Hän oli myös koulun jalkapallojoukkueessa.


title: Kevin Richardson

text:
Hän työskenteli Disney Worldissä Aladdin-hahmona ja yhtenä "Teini-ikäisistä mutanttininjakilpikonnista". Hän tapasi siellä tulevan vaimonsa Kristin Willitsin, joka esitti Belleä Disneyn Kaunotar ja hirviö -elokuvasta. Kevin työskenteli Disney Worldissä kunnes hän liittyi Backstreet Boys -poikabändiin vuonna 1993. Myöhemmin samana vuonna Brian Littrell, joka on Kevinin serkku, liittyi bändiin.
Vuonna 2002 Kevin esitti "Billy Flynn" -nimisen henkilön roolin Broadway-tuotannossa "Chicago". Hän esitti saman roolin myös Lontoon West Endillä kuten myös Torontossa marras-joulukuussa 2006.


title: Kevin Richardson

text: Kesäkuussa 2006, Kevin jätti Backstreet Boysit "siirtyäkseen elämässään seuraavaan lukuun".


title: Kevin Richardson

text: Richardson näytteli Cyrusia vuonna 2009 ilmestyneessä elokuvassa "Love Takes Wing". Elokuvan muissa rooleissa olivat muun muassa Haylie Duff ja Dale Midkiff.


title: Kevin Richardson

text: Kevin on ollut mallina Versacelle Ashton Kutcherin kanssa ja tehnyt mallin töitä Voguelle. Hän on myös TAG Heuerin suurlähettiläs.


title: Kevin Richardson

text: Helmikuussa 2000 Kevin ja Kristin julkistivat kihlauksensa, ja heidät vihittiin neljä kuukautta myöhemmin, 17. kesäkuuta 2000. Heidän häänsä pidettiin Irvinessä, Kentuckyssä. Parilla on yksi poika, Mason, joka syntyi 3. heinäkuuta 2007.


title: Kevin Richardson

text: Kevin ja Backstreet Boys -bändin jäsen Brian Littrell ovat serkuksia. Kevinin äiti, Ann Richardson (o.s. Littrell), on Brianin isän Harold Littrellin nuorempi sisar.


title: Kevin Richardson

text: Kevinillä on kaksi nuorempaa veljeä, Tim ja Jerald Richardson, Jr. Hänen isällään ja veljillään on yhdistys nimeltä JWR (Jerald Wayne Richardson Sr. & Jr.) jonka nimi tulee Kevinin edellisestä yhdistyksestä, Just Within Reach.


title: Pepe

text: Pepe tarkoittaa seuraavia henkilöitä ja asioita:


title: Pepe

text: Pepe etu- tai lempinimenä:


title: Pepe

text: Pepe sukunimenä:


title: Pepe

text: Muut merkitykset:


title: Jerry Orbach

text: Jerome (Jerry) Bernard Orbach (20. lokakuuta 1935 New York City, New York – 28. joulukuuta 2004 New York City, New York) oli yhdysvaltalainen näyttelijä, joka tunnettiin parhaiten roolistaan etsivä Lennie Briscoena televisiosarjassa "Kova laki". Lisäksi Orbach oli hyvin tunnettu Broadway-tähti. Hän ilmoitti vuonna 2004 jättävänsä "Kovan lain" 12 vuoden jälkeen, mutta palasi näyttelemään "" -sarjaan, jossa hän ehti esiintyä kahdessa jaksossa ennen kuolemaansa.


title: Jerry Orbach

text: Orbachilla oli keskeinen elokuvarooli filmeissä Sidney Lumetin Vallan terällä (1981), Emile Ardolinon Dirty Dancing – kuuma tanssi (1987), Uli Edelin Pääteasema Brooklyn (1989) ja Woody Allenin Rikoksia ja rikkomuksia (1989).


title: Jerry Orbach

text: Orbach oli juutalainen. Hän oli naimisissa Marta Curron kanssa vuosina 1958–1975. Liitto päättyi eroon. Curron kanssa Orbachilla oli kaksi lasta, Chris ja Tony. Orbach avioitui Elaine Cancillan kanssa vuonna 1979.


title: Jerry Orbach

text: Orbach menehtyi vuonna 2004 eturauhassyöpään, joka oli todettu jo lähes kymmenen vuotta aikaisemmin.


title: Maunulan muumio

text: Maunulan muumio on vakiintunut kutsumanimeksi miehelle, jonka muumioitunut ruumis löytyi Helsingin Maunulassa sijaitsevasta kerrostaloasunnosta huhtikuussa 2000. Hän oli levännyt vuoteellaan kuolleena kuusi vuotta. Muumioituminen on selitetty muun muassa kuivalla huoneilmalla ja hyvällä ilmanvaihdolla.


title: Maunulan muumio

text: Rikosylikomisario Kari Tolvanen luonnehti tapausta TV-uutisissa "eräänlaiseksi surulliseksi ennätykseksi".


title: Maunulan muumio

text: Tapaus herätti paljon keskustelua siitä, voisiko yksinäisiä ja syrjäytyneitä ihmisiä jotenkin auttaa tai muuten toimia siten, että tällaista ei tapahtuisi. Sosiaalivirastoa muun muassa syytettiin siitä, että se oli vain maksanut hänen vuokransa eikä ollut selvittänyt tarkemmin hänen olosuhteitaan tai edes sitä, oliko hän ylipäänsä elossa. Toisaalta oltiin sitä mieltä, että viranomaiset eivät saa tarpeettomasti puuttua ihmisten yksityisyyteen. Tällaisia tapauksia on paljon kaupunkien kerrostaloissa, joissa ihmiset ovat joskus varsin vähän tekemisissä samassa talossa asuvien naapuriensa kanssa.


title: Maunulan muumio

text: Samanlaista keskustelua käytiin myös kesällä 2006, kun Yleisradion toimittaja Ilpo Hakasalo oli löydetty asunnostaan puoli vuotta kuolemansa jälkeen.


title: Maunulan muumio

text: Maunulan muumio oli vuonna 1938 Helsingissä syntynyt yksin elänyt mies. Helsingin Sanomien Kuukausiliitteessä 11/2000 kerrottiin hänen elämäntarinansa. Jutun aineisto oli kerätty pääasiassa viranomaisten rekistereistä sekä haastattelemalla hänen entistä aviopuolisoaan ja entisiä naisystäviään.


title: Maunulan muumio

text: Mies oli vanhempiensa ainoa lapsi. Hän harrasti muun muassa partiota ja oli kovasti kiinnostunut autoista ja moottoripyöristä. Hänen elämänsä alkoi kuitenkin mennä sivuraiteelle jo kouluaikana, koska hänen koulumenestyksensä ei ollut kovin hyvä. Käden taitoja edellyttävissä kouluaineissa kuten veistossa hän menestyi, mutta esimerkiksi kielet ja matematiikka tuottivat vaikeuksia. Koulunkäynti jäi kesken luokalle jäämisten vuoksi.


title: Maunulan muumio

text: Häntä kuvattiin levottomaksi ihmiseksi, joka ei jaksanut pysyä kauan paikoillaan. Työsuhteet olivat lyhyitä, ja kotiosoitteet vaihtuivat usein. Hän oli työskennellyt muun muassa satamassa, merillä, tietöissä ja trukinkuljettajana. Äidin kuolema 1950-luvun puolivälissä oli hänelle kova isku. Isänsä kanssa hänen välinsä olivat huonot. Hän oli armeijasta päästyään lyhyen ajan avioliitossa, josta syntyi kaksi lasta.


title: Maunulan muumio

text: Mies syyllistyi lukuisiin omaisuusrikoksiin, joista hän sai nykykäytäntöön verrattuna ankarat vankilatuomiot. Koko 1960-luvun hän oli pääasiassa vankilassa. Hän onnistui myös kerran pysymään karkumatkalla useita vuosia. Vapaalla jalalla ollessaan hän asui naisystäviensä luona tai oli vailla vakinaista asuntoa. 1980-luvun lopulla hän sai vuokra-asunnon Maunulasta ja asui siellä yksinään. Samoihin aikoihin hän oli päässyt työkyvyttömyyseläkkeelle sydäninfarktin vuoksi. Hän ei osannut käsitellä rahaa vaan tuhlasi heti kaiken, minkä vuoksi hänen eläkkeensä ohjattiin sosiaaliviraston välitystilille, josta maksettiin vuokrat ja muut pakolliset maksut. Koska välit lapsiin ja muihin omaisiin olivat katkenneet vuosia aikaisemmin ja maksuliikenne toimi sosiaaliviraston kautta, kukaan ei vuosikausiin tullut yrittäneeksi ottaa häneen yhteyttä siten, että olisi saanut tietää hänen kuolleen.


title: Maunulan muumio

text: Kiinteistön huoltohenkilöstö löysi hänen muumioituneen ruumiinsa mennessään asentamaan palovaroitinta asuntoon. Koska ovikellon soittoon ei vastattu, sisään mentiin yleisavaimella. Poliisin tutkimuksissa kuolinpäiväksi vahvistettiin 15. helmikuuta 1994 muun muassa eteisen lattialle kertyneen postin perusteella. Hän oli siis kuollessaan 55-vuotias.


title: Maunulan muumio

text: Mies sai lopulta viimeisen leposijansa Honkanummen hautausmaalta, jonka multiin hänen tuhkansa kätkettiin kuusi vuotta kuoleman jälkeen. Uurnalehdossa olevaan muistokiveen kiinnitettiin messinkinen nimilaatta useiden kymmenien samanlaisten laattojen jatkoksi.


title: Jani Klinga

text: Jani Klinga (s. 2. kesäkuuta 1975 Lahti) on suomalainen uransa lopettanut mäkihyppääjä ja nykyisin yhdistetyn ja mäkihypyn valmentaja.


title: Jani Klinga

text: Klinga harrasti nuorena yhdistettyä ja vaihtoi siitä mäkihypyn puolelle. Mäkihypyssä hän voitti kolme Suomen mestaruutta joukkuekilpailussa ja yhden henkilökohtaisen pronssin. Mäkihypyn maailmancupissa Klinga kilpaili kausina 1994–1995 (8 pistettä) ja 1995–1996 (20 pistettä). Klinga lopetti hyppäämisen, koska ei mielestään menestynyt tarpeeksi. Urheilijan uran jälkeen Klinga suoritti liikunnanohjaajan tutkinnon Vierumäen urheiluopistolla.


title: Jani Klinga

text: Klinga valmensi vuosina 2000–2004 Suomen mäkihypyn B-maajoukkuetta, minkä jälkeen hän siirtyi valmentamaan Suomen yhdistetyn A-maajoukkuetta. Yhdistetyn päävalmentajan tehtävässä hän lopetti keväällä 2006 ja siirtyi Japaniin "Team Tsuchiyan" mäkihypyn ja yhdistetyn valmentajaksi. Marraskuussa 2013 hän aloitti Suomessa mäkihypyn Continental cup -joukkueen valmentajana ja toukokuussa 2014 hänet valittiin Suomen mäkihypyn A-maajoukkueen päävalmentajaksi.


title: Jani Klinga

text: Klinga on Suomen Hiihtoliiton entisen toimitusjohtajan Esa Klingan poika ja toimittaja-juontaja Ville Klingan nuorempi veli.


title: Rougemont

text: Rougemont on alppikunta Pays-d'Enhautssa Vaud’n kantonissa eteläisessä Sveitsissä. Sen asukasluku oli vuoden 2014 lopulla 889 ja pinta-ala on 48,53 km². Lähin kaupunki on Montreux. Sarinejoki virtaa kunnan läpi. Kuntalaisista 73,1 % puhuu äidinkielenään ranskaa, 16,7 % saksaa ja 3,8 % englantia.


title: Rougemont

text: Aina 1800-luvulle asti Rougemont oli maatalousvaltainen kunta. Kun MOBin rautatie Montreux’stä valmistui vuonna 1904, Rougemontiin rakennettiin hotelli. Kunta sijaitsee Château-d'Oexn ja Gstaadin (molemmat huomattavia hiihtokeskuksia) välillä, joten se ei ole eristäytynyt ja turistit tuovat kunnalle rahaa. Noin puolet (23 km²) maa-alueesta on viljelyskäytössä. Kunta omistaa noin 100 hehtaaria metsää.


title: Kookosöljy

text: Kookosöljy eli kookosrasva on kasviöljy, jota valmistetaan erittelemällä se koprasta, kookospähkinän kuivatusta lihasta. Filippiinit on maailman suurin kookosöljyn tuottaja, kookosöljyn tuotto vastaa 7 prosenttia Filippiinien vientituloista. Kookosöljy kehitettiin kaupalliseksi tuotteeksi Tyynenmeren saarilla ja Etelä-Aasiassa 1860-luvulla.


title: Kookosöljy

text: Kylmäpuristettu kookosöljy nostaa merkittävästi hyvänä pidettyä HDL-kolesterolia.


title: Kookosöljy

text: Ravitsemustieteen professori Mikael Fogelholmin mukaan ei ole mitään näyttöä siitä, että kookosöljy edistäisi terveyttä, vaikka netissä tällaisia väitteitä liikkuu. Kookosöljy on täynnä tyydyttyneitä rasvoja. Kookosöljyä voi silti käyttää maun vuoksi. Kookosöljystä ei myöskään saa tärkeimpiä rasvahappoja: omega-3- ja omega-6-rasvahappoja.


title: Kookosöljy

text: Toisin kuin monet muut kasviöljyt, kookosöljy koostuu 90 % tyydyttyneistä rasvoista. Öljy sisältää pääasiassa keskipituisten rasvahappojen triglyseridejä, joista 86.5 % on tyydyttyneitä rasvahappoja, 5,8 % kertatyydyttymättömiä rasvahappoja ja 1,8 % monityydyttymättömiä rasvahappoja. Tyydyttyneistä rasvahapoista kookosöljy sisältää ensisijaisesti 44,6 % lauriinihappoa, 16,8 % myristiinihappoa and 8,2 % palmitiinihappoa, vaikkakin se kokonaisuudessaan sisältää seitsemää erilaista tyydyttynyttä rasvahappoa. Sen ainoa kertatyydyttymätön rasvahappo on öljyhappo, ja sen ainoa monityydyttymätön rasvahappo on linoleenihappo.


title: Kookosöljy

text: Jalostamaton kookosöljy sulaa 20 - 25 ℃:ssa ja syttyy palamaan 170 ℃:ssa., kun taas jalostetulla kookosöljyllä on korkeampi savupiste 177 ℃ .


title: Kookosöljy

text: Kookosöljyllä on pitkä säilytysikä muihin öljyihin verrattuna; lämmönkestonsa vuoksi se säilyy jopa kaksi vuotta. Se säilyy parhaiten kiinteässä muodossa, eli kun lämpötila on alle 24,5 ℃. Kuitenkin monista muista öljyistä poiketen se ei vahingoitu korkeammassakaan lämpötilassa.


title: Kookosöljy

text: Koska kookosöljy on pääosin tyydyttynyttä rasvaa, se hapettuu moniin muihin kasviöljyihin verrattuna hitaasti ja säilyy kaksikin vuotta härskiintymättä.


title: Kookosöljy

text: Raffinoimaton öljy eli raakaöljy valmistetaan puristamalla murskattua kopraa mekaanisesti, ilman lisäkäsittelyä ehkä siivilöintiä lukuun ottamatta. Perinteisesti öljy on saatu jauhamalla tai hankaamalla kopraa, joka sen jälkeen on keitetty vedessä. Se tuottaa öljyyn sille ominaisen maun ja värin. Markkinoinnissa tälle öljylle on voidaan käyttää myös ominaisuutta "extra virgin".


title: Kookosöljy

text: Raakaöljylle voidaan tehdä useita erilaisia käsittelyjä, jolloin saadaan erilaisia tuotteita, joilla on kaikille omat ominaisuutensa ja käyttötarkoituksensa. Öljy on usein käytännössä mautonta ja hajutonta.


title: Kookosöljy

text: Hydrogenoinissa öljyyn lisätään vetyä, jolloin siinä olevat tyydyttymättömät rasvahapot ovat kokonaan tai osittain muuttuneet tyydytetyiksi. Hydrogenoinnilla juoksevat kasvirasvat saadaan kovetetuksi.


title: Kookosöljy

text: Fraktioitu öljy saadaan jakamalla öljy komponentteihinsa, jolloin useimmat pitkäketjuiset triglysedit on poistettu niin, että jäljelle jää vain tyydyttynyt rasva. Sitä nimitetään myös kapryylitriglyseridiksi tai kapriinitriglyseridiksi (MCT-öljyksi), koska siinä eniten esiintyvät rasvahapot ovat kapryylihappo ja kapriinihappo.


title: Kookosöljy

text: Koska fraktioitu öljy on täysin tyydytettyä, se kestää kuumuutta vielä paremmin kuin kookosöljy muissa muodoissaan, ja sen säilyvyysaika on lähes rajoittamaton.


title: Kookosöljy

text: Kookosöljyä käytetään erityisesti paistamisessa sen korkean syttymislämpötilan takia. Sitä käytetään usein curryn valmistuksessa ja Malesiassa sitä käytetään usein myös nasi lemakin valmistuksessa.


title: Kookosöljy

text: Kookosöljyä käytetään teollisuudessa margariinin, saippuan ja kosmetiikan valmistuksessa. Täysin tai osittain hydrattua kookosöljyä käytetään usein maidottomissa rasvoissa ja naposteltavissa.


title: Kookosöljy

text: Fraktioitu kookosöljy on hajusteiden, hierontaöljyjen ja kosmetiikkatuotteiden yleinen perusosa. Kookosöljy on erinomainen ihon kosteuttaja, jossa sen on todettu olevan yhtä tehokas mutta turvallisempi vaihtoehto mineraaliöljylle.


title: Kookosöljy

text: Intiassa ja Sri Lankassa kookosöljyä käytetään yleisesti hiusten laittamiseen sekä päänahan rauhoittamiseen ja viilentämiseen. Intian rannikolla Karnatakassa ja Keralassa kookosöljyä lisätään tuntia ennen kylpyä iholle. Sitä suositellaan vanhuksille käytettäväksi vähintään kerran viikossa, jotta keho, iho ja hiukset säilyisivät terveinä.


title: Kookosöljy

text:
Lentokoneiden käyttämä lentopetroli on kookosöljyn johdannainen. Erinomaisen gaminointikyvyn ansiosta kookosoljystä on ollut mahdollista höyryttää epäpuhtaudet pois, jolloin siitä on saatu puhdasta öljyä sekoitettavaksi uusiutumattomaan öljyyn.
Kookosöljyä on perinteisesti käytetty öljylampuissa.


title: Kookosöljy

text: Kookosöljyä on testattu biodieselin ainesosana käytettäväksi tämän polttoainetyypin moottorissa. Tällaisena sekoituksena sitä voidaan käyttää voimanlähteissä sekä ajoneuvojen dieselmoottoreissa.


title: Kookosöljy

text: Kookosöljyä voidaan käyttää joko sellaisenaan tai sekoituksena. Kuitenkin alle 10 %:n suhteella kookosöljyä voidaan käyttää myös ei-biodieselillä käyvissä moottoreissa. Öljyn tulee täyttää Weihenstephanin standardi, koska muuten se voi aiheuttaa vahinkoa perinteiselle moottorille. Laitteissa, jotka ovat jatkuvasti käytössä (>70% ajastaan), sitä voidaan mahdollisesti käyttää sellaisenaankin, joskin asiasta on eriäviä mielipiteitä.


title: Kookosöljy

text: Kookosöljyä käytetään kuljetuksen ja sähköntuotannon polttoaineena Filippiineillä ja Intiassa, minkä lisäksi Tyynenmeren saarilla tehdään aiheesta tutkimusta..Kookosöljyn ominaisuuksista:


title: Kookosöljy

text: Coconut oil opponents


title: Kookosöljy

text:
Kookosöljyn käyttö polttoaineena
Muita aiheita


title: Pepe (jalkapalloilija, 1935)

text: José Macia (s. 25. helmikuuta 1935, Santos, São Paulo, Brasilia), tunnettu myös nimellä Pepe, on brasilialainen jalkapalloilija ja jalkapallomanageri. Hän oli vasen keskikenttäpelaaja Brasilian jalkapallomaajoukkueessa ja Santos FC:ssä, jossa hän pelasi koko pelaajan uransa maajoukkueen ohella.


title: Pepe (jalkapalloilija, 1935)

text: Hän voitti Brasilian maajoukkueen riveissä vuosien 1958 ja 1962 Jalkapallon maailmanmestaruuskilpailut, vaikkei osallistunut yhteenkään peliin.


title: Pepe (jalkapalloilija, 1935)

text: Pepe aloitti Santos FC:n managerina vuonna 1973 ja joukkue voitti samana vuonna Campeonato Paulista-turnauksen.


title: René-Primevère Lesson

text: René-Primevère Lesson (20. maaliskuuta 1794 Rochefort – 28. huhtikuuta 1849 Rochefort) oli ranskalainen kirurgi, ornitologi ja luonnontieteilijä.


title: René-Primevère Lesson

text: Lesson syntyi Rochefortissa ja 16 vuoden ikäisenä hän päätyi opiskelemaan paikalliseen merivoimien lääkintäkouluun (l’École de médecine navale). Napoleon Bonaparten sodissa hän palveli Ranskan laivastossa. 1811 hän oli 3. kirurgi fregatti "Saalilla" ja 1813 hän oli 2. kirurgi "Reduluksella" sekä "Le Cassardilla".


title: René-Primevère Lesson

text: Lesson palveli korvetti "La Coquillen" maailmanympäripurjehduksella 1822–1825 ollen kollegansa Prosper Garnotin kanssa vastuussa luonnonhistoriallisten näytteiden keräämisestä. Hän oli ensimmäinen luonnontieteilijä, joka näki paratiisilintuja Molukeilla ja Uudessa-Guineassa.


title: René-Primevère Lesson

text: Palattuaan Pariisiin Lesson vietti seitsemän vuotta järjestämällä ja luetteloimalla retkellä kerätyt selkärankaiset. Samalla hän kirjoitti useita eläintieteellisiä teoksia. Hän myös tuotti useita lajimonografeja kolibreista ja yhden paratiisilinnuista.


title: René-Primevère Lesson

text: Vuosina 1829–1831 Lesson opetti kasvioppia entisessä Rochefortin opinahjossaan. Vuonna 1835 hänet nimitettiin Ranskan laivaston Rochefortin pääapteekkariksi.


title: René-Primevère Lesson

text: Lesson on kuvaillut ja nimennyt runsaasti lintuja, muun muassa kuningasalbatrossin ("Diomedea epomophora"), sulttaanitiaisen, arokorpin ("Corvus ruficollis") ja kypärävangan ("Euryceros prevostii").


title: Luger

text: Luger voi tarkoittaa seuraavia:


title: Eurooppatie E67

text: E67 eli Eurooppatie 67 on Helsingin ja Prahan välinen eurooppatie. Baltian maissa ja Puolan pohjoisosissa kulkeva osuus (Tallinna-Varsova) tunnetaan myös nimellä Via Baltica.


title: Eurooppatie E67

text: Eurooppatiet määrittelevässä kansainvälisessä sopimuksessa E67 on määritelty alkamaan Helsingistä. Käytännössä E67 ei kuitenkaan näy Helsingin kartoissa tai tieopasteissa muutoin kuin Helsingissä Länsisatamassa joissain satama-alueen sisäisissä ajokaistoissa.


title: Vinnie Moore

text: Vinnie Moore (s. 14. huhtikuuta 1964 New Castle, Delaware, Yhdysvallat) on rock-yhtye UFOn kitaristi. Moore on aikaisemmin soittanut soolona ja liittyi UFOon vuonna 2003. Vinnie aloitti soittamaan kitaraa 12-vuotiaana.


title: Peritoniitti

text: Peritoniitti tarkoittaa vatsakalvon tulehdustilaa. Sairaus on vakava, ja sen komplikaatiot voivat pahimmillaan johtaa hoitamattomina kuolemaan. Oireina voivat olla esimerkiksi kuumeilu ja kipu vatsan alueella.


title: Peritoniitti

text: Peritoniitit jaotellaan primaarisiin ja sekundaarisiin. Sekundaarisimmat ovat yleisempiä, ja niitä saattaa aiheuttaa esimerkiksi vatsaontelon sairaus tai perforaatio. Primaarinen peritoniitti puhkeaa ilman, että taustalla on gastrointestinaalikanavan sairautta. Primaaristen peritoniittien esiintyvyys on pienempi, ja ne todetaankin useimmiten pienillä lapsilla tai huonokuntoisilla ikäihmisillä.


title: Peritoniitti

text: Primaarinen peritoniitti hoidetaan antibiooteilla taudinaiheuttajasta riippuen. Sekundaarinen peritoniitti on syytä hoitaa välittömästi, sillä edetessään se saattaa vioittaa maksaa ja munuaisia. Hoitomuotona käytetään vatsaleikkausta ja vatsaontelon puhdistusta. Myös mikrobilääkehoito on tärkeää.


title: Peritoniitti

text: Tunnettuja peritoniitin uhreja ovat muiden muassa Harry Houdini, joka menehtyi sairauteen vuonna 1926, kirjailija Sherwood Anderson, joka kuoli peritoniittiin nieltyään hammastikun, sekä Pavel Beljajev, jonka tauti vei mahahaavaleikkauksen jälkeen vuonna 1970.


title: Alberta Ski Jump Area

text: Alberta Ski Jump Area on viiden hyppyrimäen muodostama mäkihyppystadion Canada Olympic Parkissa Calgaryssa Kanadassa. Hyppyrimäet rakennettiin vuoden 1988 talviolympialaisia varten.


title: Alberta Ski Jump Area

text: Alberta Ski Jump Arean rakennustyöt aloitettiin vuonna 1985 ja virallisia avajaisia vietettiin 28. marraskuuta 1986. Hyppyrimäissä järjestettiin Calgaryn olympialaisten mäkihyppykilpailut. Vuoden 1997 hiihdon nuorten maailmanmestaruuskilpailujen mäkihyppykilpailut järjestettiin normaalimäestä.


title: Alberta Ski Jump Area

text: Kaikki hyppyrimäet muovitettiin vuosina 2005–2006 paitsi suurmäki. Nykyisin mäkiä ei käytetä enää kansainvälisessä kilpailutoiminnassa kovinkaan paljon.


title: Alberta Ski Jump Area

text: Talviolympialaisissa 1988 suur- ja normaalimäen kilpailut voitti Matti Nykänen ja joukkuekilpailun voitti Suomen joukkue Matti Nykäsen ankkuroimana. Nuorten maailmanmestaruuden 1997 voitti norjalainen Wilhelm Brenna ja joukkuekilpailun voitti Slovenia.


title: Alberta Ski Jump Area

text: Vuosien 2005–2006 remontissa mäen alastulorinteeseen asennettiin muovitus ja vuoden 2013 remontissa vauhtimäkeen asennettiin keinotekoisesti jäädytettävä latu-ura, keulan kulmaa korotettiin 10,75 asteeseen ja vauhtimäen kaarretta muotoiltiin hieman.


title: Alberta Ski Jump Area

text:
Mäkiennätyksen 101,5 metriä on hypännyt Christian Friberg.
Naisten mäkiennätyksen 95,5 metriä on hypännyt Sarah Hendrickson.
Kesämäkiennätyksen 104,5 metriä on hypännyt Isak Grimholm.
Naisten kesämäkiennätyksen 95,0 metriä on hypännyt Juliane Seyfarth.
Hyppyrimäen valmistuttua K-piste sijaitsi 63 metrissä ja HS-piste 68 metrissä. Vuosien 2005–2006 remontissa K-piste siirrettiin 60 metriin ja HS-piste siirrettiin 63 metriin ja hyppyrimäen alastulorinteeseen asennettiin muovitus. Keväällä 2016 K-piste siirrettiin 63 metriin ja HS-piste siirrettiin 67 metriin.


title: Alberta Ski Jump Area

text: Mäkiennätyksen 71,0 metriä on hypännyt kanadalainen Andrew Osadetz. Naisten mäkiennätyksen 58,5 metriä on hypännyt kanadalainen Natasha Bodnarchuk 16. tammikuuta 2016 Altius Open -kilpailussa.


title: Alberta Ski Jump Area

text: Kesämäkiennätyksen 60,0 metriä on hypännyt brittiläinen Sam Bolton 11. kesäkuuta 2016 Altius AGM -kilpailussa. Naisten kesämäkiennätyksen 62,5 metriä on hypännyt kanadalainen Natasha Bodnarchuk 11. kesäkuuta 2016 Altius AGM -kilpailussa.


title: Alberta Ski Jump Area

text: Hyppyrimäen valmistuttua K-piste sijaitsi 38 metrissä ja HS-piste 42 metrissä. Vuosien 2005–2006 remontissa K-piste siirrettiin 30 metriin ja HS-piste siirrettiin 38 metriin ja hyppyrimäen alastulorinteeseen asennettiin muovitus. Keväällä 2016 K-piste siirrettiin 38 metriin ja HS-piste siirrettiin 42 metriin.


title: Alberta Ski Jump Area

text: Mäkiennätyksen 38,0 metriä on hypännyt kanadalainen Stephane Tremblay 16. tammikuuta 2016 Altius Open -kilpailussa, samassa kilpailussa brittiläinen Sam Bolton hyppäsi 39,0 metriä mutta hän kaatui hyppynsä. Naisten mäkiennätyksen 29,5 metriä on hypännyt kanadalainen Sophie Berghmans kaksi kertaa 16. tammikuuta 2016 Altius Open -kilpailussa.


title: Alberta Ski Jump Area

text: Kesämäkiennätyksen 38,0 metriä on hypännyt brittiläinen Sam Bolton 22. lokakuuta 2015 Frozen Pipes -kilpailussa. Naisten kesämäkiennätyksen 31,0 metriä on hypännyt kanadalainen Sophie Berghmans 11. kesäkuuta 2016 Altius AGM -kilpailussa.


title: Alberta Ski Jump Area

text: Hyppyrimäen K-piste sijaitsee 18 metrissä ja HS-piste 20 metrissä. Vuosien 2005–2006 remontissa alastulorinteeseen asennettiin muovitus.


title: Alberta Ski Jump Area

text: Mäkiennätyksen 12,5 metriä on hypännyt kanadalainen Alex Chalupiak 16. tammikuuta 2016 Altius Open -kilpailussa. Naisten mäkiennätyksen 15,5 metriä on hypännyt kanadalainen Alexandria Loutit 16. tammikuuta 2016 Altius Open -kilpailussa.


title: Alberta Ski Jump Area

text: Kesämäkiennätyksen 15,5 metriä on hypännyt kanadalainen Jonas Rolseth 11. kesäkuuta 2016 Altius AGM -kilpailussa. Naisten kesämäkiennätyksen 13,5 metriä on hypännyt kanadalainen Alexandria Loutit 11. kesäkuuta 2016 Altius AGM -kilpailussa.


title: Sähkötalo

text: Sähkötalo on Helsingin Kampissa sijaitseva Helenin pääkonttori. Alvar Aallon suunnittelema rakennus valmistui 1973. Nykyään rakennuksessa toimii pääkonttorin ja neuvontapisteen lisäksi kaukolämmön ja sähköntuotannon keskusvalvomot sekä sähköasema. Rakennuksen alimpiin kerroksiin, jotka Fredrikinkadun alittava jalankulkutunneli yhdistää Kampin keskukseen, on lokakuussa 2007 avattu liiketiloja. Talossa on myös kaksi maanalaista kerrosta, joissa sijaitsevat sähkön- ja kaukolämmöntuotannon keskusvalvomot sekä väestönsuojat.


title: Kopiosto

text: Kopiosto on tekijänoikeusjärjestö, joka edustaa luovan työn tekijöitä, esittäjiä ja kustantajia. Järjestö on perustettu vuonna 1978 ja sillä on 45 jäsenjärjestöä.


title: Kopiosto

text: Kopiosto mahdollistaa tekijänoikeuden suojaamien julkaisujen ja audiovisuaalisten teosten vaivattoman ja vastuullisen käytön oppilaitoksissa, yrityksissä ja julkishallinnossa. Samalla se varmistaa, että luovan alan ammattilaiset saavat heille kuuluvat korvaukset teostensa käytöstä. Kopiosto on Suomen luovaa alaa kattavimmin edustava tekijänoikeusjärjestö.


title: Kopiosto

text: Kopioston toiminta


title: Kopiosto

text: Kopiosto myy lupia julkaisujen ja teosten kopiointiin ja digitaaliseen käyttöön sekä tv-sisältöjen erilaisiin käyttötapoihin. Kopioston asiakkaita ovat oppilaitokset, valtio, kunnat, uskonnolliset yhteisöt, yritykset ja yhteisöt.


title: Kopiosto

text: Käyttöluvista kerätyt korvaukset Kopiosto maksaa luovan alan tekijöille. Radio- ja tv-ohjelmien korvaukset maksetaan pääosin henkilökohtaisina korvauksina ohjelmien tekijöille ja esittäjille, kuten ohjaajille, käsikirjoittajille ja näyttelijöille. Kirjojen, lehtien ja internetissä julkaistujen teosten käyttökorvaukset maksetaan Kopioston jäsenjärjestöille, jotka jakavat ne edelleen tekijöille ja kustantajille muun muassa erilaisina apurahoina ja palkintoina.


title: Kopiosto

text: Kopioston keräämillä tekijänoikeuskorvauksilla rahoitetaan mm. Kritiikin Kannukset-, Warelius-, Topelius-, Mikael Agricola-, Vuoden tiedetoimittaja-, Rudolf Koivu- ja Finlandia-palkinnot.


title: Kopiosto

text: Yhteiskunnallisesti Kopiosto vaikuttaa luovan alan tekijöiden aseman parantamiseksi, tekijänoikeuksien puolustamiseksi ja tekijänoikeusmyönteisen ilmapiirin vahvistamiseksi.


title: Kopiosto

text: Kopiosto kartoittaa julkaisujen käyttöä oppilaitoksissa yrityksissä ja julkishallinnossa. Lisäksi se selvittää audiovisuaalisten teosten käyttöä kotitalouksissa ja oppilaitoksissa. Tutkimustietoa hyödynnetään korvausten hinnoittelussa ja jaossa sekä uusien lupamallien suunnittelussa.


title: Kopiosto

text: Kopioston yhteydessä toimii Audiovisuaalisen kulttuurin edistämiskeskus AVEK, joka tukee audiovisuaalista kulttuuria yksityisen kopioinnin korvauksilla ja Opetus- ja kulttuuriministeriön myöntämistä erillisistä määrärahoista.


title: Kopiosto

text: Kopioston edustavuus


title: Kopiosto

text: Vuonna 1978 perustettu Kopiosto on 45:n kulttuuri- ja viestintäalan järjestön yhteinen tekijänoikeusjärjestö. Kopiosto edustaa yli 50 000 suomalaista luovan alan tekijää, esiintyjää ja kustantajaa sekä ulkomaisten tekijänoikeusjärjestöjen kanssa tehtyjen vastavuoroisuussopimusten nojalla ulkomaisia tekijöitä.


title: Kopiosto

text: Kopioston edustamat luovan alan ammattilaiset ovat mm. elokuvantekijöitä, graafikoita, kirjailijoita, kriitikoita, kuvittajia, kustantajia, kääntäjiä, muusikoita, näyttelijöitä, ohjaajia, radio- ja tv-selostajia, sanoittajia, sarjakuvantekijöitä, säveltäjiä, toimittajia ja valokuvaajia.


title: Kopiosto

text: Hallinto


title: Kopiosto

text: Kopiosto on rekisteröity yhdistys, jonka hallitukseen kuuluu puheenjohtaja ja kymmenen muuta jäsentä. Hallituksen alaisuudessa toimivat Kopioston jaostot sekä toimisto.


title: Kopiosto

text: Hallituksen puheenjohtaja, Heikki Jokinen, vapaa toimittaja


title: Kopiosto

text: Karola Baran, toiminnanjohtaja, Teatteri- ja mediatyöntekijöiden liitto


title: Kopiosto

text: Anna-Liisa Haavikko, toimittaja, Radio- ja televisiotoimittajien liitto ry


title: Kopiosto

text: Mikko Hoikka, liittojohtaja, Aikakauslehtien liitto ry


title: Kopiosto

text: Elina Kuusikko, toiminnanjohtaja, Suomen näyttelijäliitto ry


title: Kopiosto

text: Sakari Laiho, johtaja, Suomen Kustannusyhdistys ry


title: Kopiosto

text: Tommi Nilsson, toiminnanjohtaja, Kuvasto ry


title: Kopiosto

text: Suvi Oinonen, toiminnanjohtaja, Suomen Kirjailijaliitto ry


title: Kopiosto

text: Jukka-Pekka Pietiäinen, toiminnanjohtaja, Suomen tietokirjailijat ry


title: Kopiosto

text: Aku Toivonen, toiminnanjohtaja, Suomen Musiikintekijät ry


title: Kopiosto

text: Ahti Vänttinen, puheenjohtaja, Suomen Muusikkojen Liitto ry


title: Rösslerin yhtälöt

text: Rösslerin yhtälöt ovat kolmen toisiinsa kytketyn differentiaaliyhtälön ryhmä, jonka kehitti saksalainen biokemisti Otto Rössler vuonna 1976. Rösslerin yhtälöryhmä on


title: Rösslerin yhtälöt

text: missä "a", "b" ja "c" ovat vakioita. Tavallisin valinta on formula_2, formula_3 ja formula_4. Alun perin Rössler kehitti yhtälöt kaaoksen tutkimiseen. Niiden oli tarkoitus muistuttaa Lorenzin yhtälöitä, mutta olla kuitenkin helpommin tutkittavissa analyyttisin työkaluin. Myöhemmin ne havaittiin kuitenkin hyödyllisiksi kemiallisten reaktioiden tasapainotilojen tutkimuksessa. Rösslerin yhtälöiden kuvaaman dynamiikan lopputila, Rösslerin attraktori, on Lorenzin attraktorin ohella eräs tunnetuimmista kaoottisten yhtälöryhmien kuvaajista.


title: Creutzfeldt–Jakobin tauti

text: Creutzfeldt–Jakobin tauti (, lyh. CJD) on kuolemaan johtava aivorappeumasairaus, jonka oireita ovat dementia, muistinmenetys, persoonallisuuden muutokset, lihasnyintä, aistiharhat ja puhumisen vaikeutuminen. Tauti johtuu virheellisesti laskostuneista proteiineista ja sitä kautta tuhoutuneista hermosoluista. Creutzfeldt–Jakobin taudin uuden variantin (vCJD) uskotaan olevan yhteydessä hullun lehmän tautiin.


title: Creutzfeldt–Jakobin tauti

text: Vaikka Creutzfeldt–Jakobin tauti on prionisairaudeksi yleinen, se on ihmisillä erittäin harvinainen: arviolta yksi henkilö miljoonasta sairastuu elämänsä aikana. Sairauden kesto vaihtelee suuresti, mutta joissakin tapauksissa sairaus voi johtaa kuolemaan jo viikoissa tai kuukausissa. Taudille on ominaista hyvin pitkä itämisaika.